EBAZPENA, 2019ko ekainaren 24koa, Kontsumobide-Kontsumoko Euskal Institutuaren zuzendariarena, zeinaren bidez 2019ko ekitaldian dirulaguntzak ematen baitzaizkie toki-erakundeei eta haiek sustatutako erakundeei, kontsumitzaile eta erabiltzaileen eskubide eta interesak susta eta babes ditzaten. - Eusko Jaurlaritza - Euskadi.eus\nEBAZPENA, 2019ko ekainaren 24koa, Kontsumobide-Kontsumoko Euskal Institutuaren zuzendariarena, zeinaren bidez 2019ko ekitaldian dirulaguntzak ematen baitzaizkie toki-erakundeei eta haiek sustatutako erakundeei, kontsumitzaile eta erabiltzaileen eskubide eta interesak susta eta babes ditzaten.\nKontsumobide-Kontsumoko Euskal Institutuko zuzendariaren 2018ko azaroaren 15eko Ebazpenaren bidez argitaratu ziren horren oinarriak eta deialdia 2019ko ekitaldirako, zeinaren bidez dirulaguntzak ematen baitzaizkie toki-erakundeei eta haiek sustatutako erakundeei, kontsumitzaile eta erabiltzaileen eskubide eta interesak susta eta babes ditzaten.\nBestalde, Turismo, Merkataritza eta Kontsumo Sailari dagokio kontsumo-arloko eginkizunak betetzea, hala ezarrita baitago Euskal Autonomia Erkidegoko Administrazioaren sailak sortu, ezabatu eta aldatzen dituen 24/2016 Dekretuan.\n36 erakundek aurkeztu zuten eskabidea 2018ko azaroaren 15eko Ebazpenaren 5. artikuluan ezarritako epean, ebazpen horretan aurreikusitako laguntzak eskuratzeko.\nEskabideak aztertu eta ebaluatzeko eratutako epaimahai kalifikatzaileak proposamena egin du 2019ko maiatzaren 17an.\nIkusi dira aipatutako lege-manuak, eta, oro har zein berariaz, gai honetan aplikagarri diren gainerako xedapen guztiak; beraz, honako hau\nDirulaguntzak ematea KIUB kontsumitzaileei informazioa emateko udal bulegoen funtzionamenduko eta jarduerak egiteko gastuetarako; 859.170,85 euro guztira, honela banatuta:\nDirulaguntzak ematea KIUB kontsumitzaileei informazioa emateko udal bulegoen zentro eta zerbitzuak instalatzeko, handitzeko, ekipamenduz hornitzeko edo tokiz aldatzeko gastuetarako: 19.398,98 euro guztira, honela banatuta:\nDirulaguntzak ematea KIUB kontsumitzaileei informazioa emateko udal bulegoek egiten dituzten ikuskapen-jardueretarako; 79.999,98 euro guztira, honela banatuta:\nEbazpen honek ez dio amaiera ematen administrazio-bideari, eta, beronen aurka, gora jotzeko errekurtsoa aurkez dakioke Turismo, Merkataritza eta Kontsumoko sailburuari, hilabeteko epean, ebazpena jakinarazi eta hurrengo egunetik hasita.\nAgindua ematea ebazpen hau Euskal Herriko Agintaritzaren Aldizkarian argitara dadin.\nIkus: EBAZPENA, 2018ko azaroaren 15ekoa, Kontsumobide-Kontsumoko Euskal Institutuaren zuzendariarena, zeinaren bidez oinarriak jendaurrean jartzen baitira eta deialdia egiten baita diru-laguntzak emateko, toki-erakundeei eta haiek sustatutako erakundeei zuzenduta, kontsumitzaile eta erabiltzaileen eskubide eta interesak susta eta babes ditzaten, 2019ko ekitaldirako.


Hasiera Kultur proiektua Bloga Espacio de creadores Lantegi irekiak. Ikusten ez dena bistaratzea\nLantegi irekiak. Ikusten ez dena bistaratzea\nPasa den larunbatean Sortzaileen Guneak ateak ireki zituen, baina oraingo honetan bere osotasunean, eta publiko guztietan pentsatuz. Gure lehenengo aldia izan zen, eta denbora pixka bat behar duen arren, balorazioa positiboa da.\nSortzaileen Gunea fisikoki martxan jarri zenetik jada urtebete pasa da eta bertatik, deialdi eta proiektu desberdinak direla medio, 50 sortzaile inguru pasa dira 2016. urtean. Azkar esaten da, baina eguneroko elkarbizitza bat sortzeko nahikoa da, eta proiektu ugari aurrera eraman ahal izan dituzte sortzaileek hemen ditugun baliabide eta zerbitzuei esker. Horrek bultzatu gaitu lantegien ateak irekitzera, eta orain egoiliar gisa lanean ari direnen proiektuen aurkezpena egiteaz gain, iraganean gurekin lanean aritu diren egoiliarrak ere gonbidatu ditugu.\nOrain gure artean daudenen artean, egoiliarrak eta espazioen erabiltzaileak ditugu. Lehenengoak deialdi baten bidez izan dira hautatuak eta bigarrenak, berriz, proiektu zehatz bat garatzeko leku bat lortzeko eskaera egin ostean iritsi dira gugana. Asko dira nazioartetik datozenak: Kristina Solomouka eta Paolo Codeluppi, adibidez. Bi hilabetez egongo dira Donostian, ikus-entzunezkoen esparruan dihardute buru-belarri lanean eta Tabakaleran bertan grabatu dituzte beraien azkenengo lanaren eskena batzuk. Maki Nishida komisario japoniarra, berriz, heldu berria da gurera. AIT (Arts Initiative Tokyo) japoniarrekin abiatu dugun trukaketa programari esker heldu da, eta Tabakaleraren ordezkari gisa Haizea Barcenilla komisarioa joan da Tokiora bere egonaldia burutzera. Beste trukaketa bat ere izan dugu, kasu honetan Euskadi eta Frantziaren artean, Synagogue de Delme - Centre d’Art Contemporain-ekin, hain zuzen. Anne-Charlotte Finel izan dugu gurekin bi hilabetez eta Karlos Martínez eta Xare Álvarez izan dira Frantzian. Larunbatean izan zuten elkar ezagutzeko aukera!\nGertuagokoak ere izan ditugu gurean, eta baditugu, Juan Canela komisarioa, kasu. Bartzelonan egiten du lan eta datorren urtean aurkeztuko duen erakusketa proiektuan lan egitera etorri da; larunbatean aurkeztu zigun. Beste bi bikoteren lana ere lehen eskutik ikusi ahal izan genuen, urte bukaera arte lanean jardungo diren Sandra Cuesta eta Maite Vélaz-en estudioa barrutik ezagutu genuen, eta pasa den urtean izan genituen Nadia Barkate eta Ignacio García ere gonbidatu genituen elkarrekin gauzatu duten liburua aurkezteko.\nHarley Martínez ere bueltan ekarri genuen. Bartzelonan bizi da baina apiriletik ekainera bitartean Tabakaleran izan zen El Milagro lana garatzen. Bertako eragileekin elkarlanean ibili zen eta bere egonaldiaren emaitza izan den argitalpena aurkeztu zigun. Pablo La Parra bere egonaldiaren azkenengo urratsak egiten ari da, ikerketa baten inguruan aktibitate programa bat eratu du eta horren berri eman zigun bere aurkezpenean, Europa, Geroaldi burutua du izena proiektuak. Pablo orain Donostian bizi den arren, New York-eko unibertsitatean dabil irakasle gonbidatu bezala.\nBukatzeko, lan espazioa dutenek ere euren lana aurkeztu ziguten. Gune horiek bertako sortzaileengan pentsatuta sortu ditugu. Erabiltzaile dexente izan ditugu, eta baditugu, mordoxka bat orain ere. Lan espazio bat okupatzen dute eta denboraldi zehatz batean proiektu bat garatzeko erabili ohi dute. Ikus-entzunezkoekin lanean ari dira Ainize Sarasola eta Tamara García. Tabakalerak eskaintzen dituen ekipamendu eta edizio gelak erabiltzen dituzte euren egitasmoak gauzatzeko. Beste diziplinekin lanean ari direnak ere badira, Kimia Kamvari, iraniarra izatez baina orain dela urte batzuk Euskal Herrian bizi den margolaria. Naturan ematen diren eraldaketa prozesuekin lan egiten du. Elba Martínez, aldiz, pintura eta estanpazioarekin aritzen da nagusiki baina soinuarekin ere egin ditu saiakerak azken aldian.\nGoiza azkar pasa zen aurkezpen eta estudioetara bisitak eginez, guztia aperitibo batekin lagunduta, hori bai. Larunbat goiz bat igarotzeko modu bat izan zen, sortzaileen proiektuak lehenengo eskutik ezagutzeko, sarritan pasatzen ez den zeozer. Lanak ikusten ditugu baina egileei ez diegu aurpegirik jartzen, ezta lan prozesuei ere. Bukatu gabe dagoen zerbait ere ezagutzera eman daitekeelako eta hau gerturatzen direnekin elkarbanatzea posible egin nahi dugu. Sortzaileak ditugun bitartean lantegiak irekitzen jarraituko dugu, gutxienez urtean behin, Tabakalerako tripetan pasatzen dena azalaratzen denaren bezain garrantzitsua bait da.\nGoiza azkar pasa zen aurkezpenak entzun eta estudioak bisitatzen genituen artean, aperitifak lagunduta noski. Larunbat goiza igarotzeko modu ezberdina izan zen, sortzaileen proiektuak lehen eskutik ezagutu genituen eta hori ez da askotan gertatzen den gauza. Lanak ikusi ohi ditugu baina ez dugu egileen aurpegia ezagutzen eta ez dugu lan prozesuen inguruko arrastorik izaten. Bukatu gabeko zerbait erakutsi liteke eta gerturatzen direnekin partekatzea posible egin nahi dugu. Sortzaileak ditugun bitartean lantegiak irekitzen jarraituko dugu, gutxienez urtean behin, Tabakalerako tripetan pasatzen dena azalaratzen dena bezain garrantzitsua baita.\nAGENCY OF LIVING ORGANISMS: Oraindik ikusgai dagoen muntaia baten egunerokoa\nFamilian bizitako kultura baten utopia... edo zer egiten dugu ostiral arratsaldetan Tabakaleran?


11:18, 18 apirila 2019ko berrikusketa\n23:02, 20 martxoa 2019ko berrikusketa (aldatu)\n11:18, 18 apirila 2019ko berrikusketa (aldatu) (desegin)\n'''Frantziako Lehen Inperioa'''<ref>EIMA: [http://www.hezkuntza.ejgv.euskadi.net/r43-573/eu/contenidos/informacion/dih/eu_5490/adjuntos/estilo_liburua/ONOMASTIKA/IZEN%20ZERRENDAK.pdf ''Eskola-liburuetako onomastikaren, gertaera historikoen eta artelanen izenak. Zerrendak''].</ref>, '''Napoleondar Inperioa''' ere deitua, [[Frantzia]]n [[Napoleon Bonaparte]]ren agintaldi inperialari deritzon izena da, zeinetan [[Europa]]ko zati handia menperatu zuen. Inperioak []tik []ra iraun zuen, eta []ean ere [[Ehun Egunak|Ehun Egunetan]] laburki berrezarri zuten.\nInperioaren hasiera []ko [[maiatzaren 18]]an kokatzen da, Napoleonek -orduko [[Kontsulatua (Frantzia)|Lehen Kontsulak]]- Frantziarren Enperadorearen titulua hartu zuenean. [[Abenduaren 2]]an bere buruari eman zion koroa [[Paris]]ko [[Parisko Notre-Dame katedrala|Notre Dame katedralean]]. [[Hirugarren Koalizio]]ak berehala egin zion aurre eratu berriko inperioari. [[Austerlitzeko gudua]]n garaipen erabakigarria lortzean, Inperioak aurrera egin ahal izan zuen. Napoleonen armadak (''La Grande Armée'') [[Prusia]] []an eta [[Errusia]] [[Polonia]]n []an ([[Friedlandeko bataila]]) garaitu zituen. Ondoren, [[Tilsiteko hitzarmena]]rekin (1807ko ekainean), bakea itzuli zen Europara.\n[[Iberiar penintsula|Iberiar Penintsulan]] eskua sartzean gerra piztu zen []an. [[Iberiar Penintsulako Gerra|Sei urteko gerra]] horretan larri ahuldu zen Inperioa. []an, [[Bosgarren Koalizio]]ko Austriaren aurka borrokatu zen Frantzia. Garaile berriro aterata, [[Schönbrunneko Ituna]] ezarri zuen Napoleonek [[Habsburgo leinua]]ren gainean. Errusiarekiko tirabira diplomatikoek [[Errusiako frantziar inbasioa|Errusiaren inbasio]] zorigaiztokoa ([]) ekarri zuten. [[Seigarren Koalizioa]]rekin, Frantziako indarrak [[Alemania]]tik atera ziren []an. Napoleonek []ko [[apirilaren 6]]an abdikatu zuen, [[Elba (uhartea)|Elba]] uharte txikira erbesteratuta. Hortik []ean itzuli zen, baina [[Waterlooko gudua]]n porrot egitean, Lehenengo Inperioa erori zen atzera bueltarik gabe.\n[[Fitxategi:Jacques-Louis David, The Coronation of Napoleon.jpg|ezkerrera|thumb|280px|Napoleonen koroatzea. [[Jacques-Louis David]]en margolana.]]\nErradikal batzuen azpijoko saioak hondatu zirelarik –[[François-Noël Babeuf|Babeufena]] []an, adibidez–, frantses burgesiak [[Napoleon Bonaparte|Napoleon]] jo zuen begiz, ekinaldi militar bikainak egin baitzituen Europan eta [[Egipto]]n. Napoleonek ekintza militar batez hartu zuen aginpidea, parlamentuari erasoa jo zion eta [[Kontsulatua (Frantzia)|kontsulatu bat]] eratu zuen, oso pertsona gutxiko gobernu bat Napoleon bera buru zeukana. Napoleonen egitasmoa, ordea, gerrari eta gudarosteari zegoen estu-estu atxikia, eta Europan barrena zeukan nahitaez zabaldu beharra. Egitasmo hori burutara emateko, [] eta [] bitartean jarri zituen 1799an sorturiko kontsulatuaren errejimena [[inperio]] bilakatzeko oinarriak. Napoleon enperadore koroatzea sinbolo itxuraz eta tankeraz oso zaindu bat izan zen. [[Aita santu]]a aurrean zuela, ez zion utzi aita santuari koroa hark jar ziezaion. Aitzitik, berak ezarri zuen koroa bere buruaren gainean, era horretara inperioa berea eta ez beste inorena zuela adieraziz. Inperioaren hedatzea enperadoreak une oroz kontrolatu ahal izateko moduan zegoen pentsatua. Horretarako elite berri bat sortu zuen, noblezia titulu berriak eman zizkion, eta bere familiako kideak jarri zituen mendean hartuak zituen erresumetan agintari.\n[[Fitxategi:Austerlitz-baron-Pascal.jpg|eskuinera|thumb|350px|[[Austerlitzeko gudua|Austerlitzeko garaipena]]. [[François Gérard]]en margolana.]]


Betiko bidegurutze arriskutsua - Gipuzkoako Hitza\nBetiko bidegurutze arriskutsua\n2018, irailak 21 Albisteak, gipuzkoa, Kirola 121\nZazpi ontzi lehian, eta hirurentzat bakarrik tokia maila gorenean. Arraun denboraldi luze eta gogorraren ondoren, zazpi traineruk tentsio handiko asteburua izan zuten joan den asteburuan Portugaleten eta Bermeon, eta Gipuzkoako hiru traineru zeuden tartean: Hondarribia eta Donostiarra emakumezkoetan, eta San Juan gizonezkoetan. Elkarren arteko lehia izan zuten lehen biek —aise nagusitu zen Donostiarra—, eta Isuntza, Astillero, Meira eta Aresekin lehian aritu ziren pasaitarrak —lehen biak igo dira Eusko Label ligara—.\nSan Juan eta Hondarribia, denboraldi honetan maila gorenean aritu diren ontziak, bigarren mailara, eta ETE ligan aritu dena, Donostiarra, maila gorenera. Asteburuak hori utzi zuen uretan, eta lehorreko balorazioak egiteko garaia iritsi da jarraian. Urtero-urtero, bidegurutze arriskutsua izaten da kanporaketena, eta, gipuzkoarren artean, Donostia aldean bakarrik gelditu dira pozik. “Denboraldi hasieran helburua ez zen Euskotren ligara igotzea, ez genekiela zer-nolako maila emango genuen”, onartu du Alberto Lopez Donostiarra Kaiarribako presidenteak. “Ikastea zen erronka, baina Iñakik [Iñaki Mendizabal, entrenatzailea] etengabe esaten zigun ondo ikusten zuela taldea, azkar zebilela”. Kanporaketako bi estropadak irabazita eta Hondarribiari 33 segundo luze aterata, zoratzen dago presidentea. “Ezin dugu eskatu gehiago. Klub berria da gurea, eta zentzu guztietan ari da asko hazten”. Donostiarrak, denboraldi honetan, zazpi bandera eskuratu ditu ETE ligan, eta seigarren postuan amaitu zuen Kontxako Banderan.\nBuruz buruko lehian bestela ezin, eta kolpea jasota gelditu dira Hondarribian. “Denboraldi hasieran helburua ez zen Euskotren ligan sartzea, eta egia da, agian, gure lekua ez dela hori; orekatuagoa da ETE liga”, aitortu du Iker Cortesek, Hondarribia taldeko prestatzaileak. Baina entrenatzaileak aitortu du inori ez zaiola gustatzen maila galtzea hiru onenen ondoan lehiatuta. Kontxako kanporaketan huts eginda, orduan bai, orduan kolpea hartu zuten hondarribiarrek. “Baina uste dut on egin zigula kolpe hark, horrela ez genuela ezer egingo konturatzeko balio izan zigulako. Entrenamendu onak egin ditugu azken asteotan, baina…”.\nBaina horren ondoan jartzekoa da larunbatean Bermeon bizi behar izan zuten guztia. “Ez da aitzakia, baina arraunlari bat ondoezik sentitu zen estropada hasi baino bost minutu lehenago, eta beste batek ordezkatu behar izan zuen, beroketa lanik egin gabe”. Estatxa behar baino lehenago askatuta, hamar segundoko zigorra iritsi zen gero. “Eta bozgorailuetatik jakinarazi zuten, gainera. Zer-nolako gorputzaldia izango dute horrela arraunlariek?”.\nEgindakoa eginda dago, ordea, eta, Cortesek azpimarratu duen moduan, lasaitu eta hausnartu egin beharra daukate orain. “Hurrengo urtean ETE ligan jarraitzeko gogoz nago ni”, adierazi du entrenatzaileak. “Eta taldearen oinarriari eusten saiatuko gara, noski”. Donostiarraren kasuan, “samurragoa” izango da egiturari eustea. “Eta, lehen hizketaldien ondoren, arraunlari gehienek jarraitzea espero dugu. Are gehiago, taldea pixka bat indartzen saiatuko gara”.\nIristerik nahi ez zuten eguna iritsi zen asteburuan Pasai Donibanera. San Juanek bederatzi urte egin ditu maila gorenean. “Baina hutsune garrantzitsuak izan genituen iaz, eta berriz osatu behar izan genuen taldea, gazteei aukera emanda. Oso urte gogorra izan da”, aitortu du Xabier Arraras San Juan taldeko presidenteak. Kanporaketara “itxaropentsu” iritsi zen taldea. “Baina kolpea jaso genuen larunbatean bertan”. Oraindik ez dira hasi arraunlariekin hizketan, baina gazteenen alde lanean jarraituko dutela defendatu du Arrarasek. “Euren maila erakusteko irrikan daude arraunlari gazte guztiak, eta harro jarraituko dute lanean”.


Iraunkortasun-memoria ::: 3. Honelakoa da gure erakundea\nKontsumo handiko produktu eta zerbitzuen banaketako taldea gara, eta Espainiako etxe guztietara hurbildu nahi ditugu produktu eta zerbitzu horiek, ahalik kalitaterik handienekin. Horretarako, gure zentro guztietan, gure bezeroen gogobetetasunarekiko konpromisoa bermatzen dugu.\nGure kudeaketa etikoak etengabe neurtzea, kontrolatzea eta hobetzea eskatzen du, eta neurketa, kontrol eta hobekuntza horiek kolektibo interesdun guztiekiko dugun harremana ezartzen duten adierazleen bidez egiten ditugu. Kudeaketa Etikoko Printzipio horrek gure korporazio-balioak ditu oinarritzat, Kode Etikoan ematen dugu balio horien berri, eta erakunde osoan zabaltzen ditugu. Hona hemen:\nLangileok jabeak eta protagonistak gara, eta geurea sentitzen dugu Eroski. Horrenbestez, Eroski Taldearen arazoak eta arrakastak gure mendean daude eta gugan eragin zuzena eta pertsonala dute.\nEroski Taldeak pertsonen garapen profesionala bideratu behar du, baina baita horien garapen integrala ere. Izan ere, pertsona garatzen bada, erakundeari garatzen laguntzen dio, eta horrek gizarte-garapena ekarriko duen bilakaera-espirala sortzen du. Hala ere, gure jarduerak erakundea egiten dugun pertsonok gainditzen gaitu eta oso eragin handia du ingurune hurbilean, eta hain zuzen, ingurune hurbil hori hobetzen eta gure komunitatea garatzen laguntzeko konpromisoa hartu dugu.\nEroski Taldeak bokazio naturala du kontsumitzaileekiko, eta hori hainbat ekintzatan islatzen da; besteak beste, kontsumitzaileak enpresa-proiektuko protagonistak dira, haiekin komunikazio gardena eta noranzko bikoa izateko politika garatu dugu, kontsumitzaileen interes eta eskubideak defendatzeko konpromisoa hartu dugu, eta produktu onak, osasungarriak, seguruak eta ingurumenarekiko errespetuzkoak eskaintzen dizkiegu.\nLangileok parte hartze aktiboa dugu proiektuan, eta horrek azaltzen du gure erakundea sortu eta hazi izana. Pertsonok gara erakundearen arrakastaren bermea, eta, beraz, gure ardurakoak dira gure emaitzak eta hobekuntzaeta aurrerapen-helburuak.\nGure ustez, etengabeko berrikuntza eta gure jarduera-arlo guztietan aukera berriak etengabe bilatzea ezinbestean bete beharreko baldintzak dira, bai enpresak berak aurrera egiteko, bai gure jarduerak gizartean sortzen dituen itxaropenei behar bezala erantzuteko.\nIldo horretan, Eroski Taldearen eginkizunaren jardunbideak hauek dira, Iraunkortasunmemoria honi dagokion erreferentzia-aldian (2003-2004):\nKontsumitzaileen premiei erantzuten dieten konponbideak ematea, etengabeko berrikuntzaren bidez.\nPertsonak integratzen dituen eta arlo pertsonalean eta profesionalean garatzeko aukera ematen dien enpresa-proiektu eta - eredua sortzea.\nEspainiako merkatuan liderrak izatea.\nIrabaziak lortzea, aberastasuna sortuko duen hazkundea izateko eta aberastasun hori elkarlaneko eta sozietate-partaidetzako esparruan banatzeko.\nGure jarduera garatzen dugun komunitatearen bizitza-kalitatea hobetzen laguntzea, eta kontsumitzaileak defendatzeko, ingurumena zaintzeko eta ekonomi eta giza garapena sustatzeko konpromisoa hartzea.\nGure ardatz estrategikoekiko koherente izanez, erakundea osatzen dugun guztiok uste osoa dugu, erabakiak hartzeko, Gizarte Erantzukizuna hartu behar dela gidatzat.\nKudeaketa etikoa Zuzendaritzaren helburuen artean sartzeko, etengabeko hobekuntza Gizarte Erantzukizuneko printzipioen arabera hartzeko eta hura adierazleen bidez egiaztatzeko hartutako konpromisoari esker, 8000:2001 SA Araua egiaztagiria lortu dugu, bai eta horri eustea ere. Hain zuzen, Espainiako banaketa-enpresetan lehenengoa izan da gurea, eta, Europakoetan, bigarrena.\nGizarte-erantzukizuna bere egin duen enpresa izateak giza eskubideekiko errespetuarekin hartutako konpromisoa adierazten du, bai eta kontsumitzaileen, langileen, hornitzaileen eta komunitatearen oinarrizko eskubideekin errespetuz jokatzen duen kudeaketa garatzeko konpromisoa ere.\nKonpromiso hori balio-kate osoan zehar hedatzen da, eta, horretan, erakunde osoak hartzen du parte; izan ere, arlo eta negozio guztietan aplikatzen dira Gizarte Erantzukizuneko politikak, gizartearen iraunkortasuna bermatzen laguntzeko, gu ere gizarte horren zati baikara.\nEroski Taldeko aginte-taula elikaduraren eremuan\nGarapen arloko helburuen betetze mailan egindako aurrerapausoak\nZer egiten dugun Nola egiten dugun 2002 2003 2004\nBereizketa Salmentak (mila eurotan) 5.121.582,12 5.203.771,86* 5.582.124,53\nEmaitzak (mila eurotan) 89.387,23 108.394,48* 129.920,00\n-sarea 1.955 1.556* 1.790\nInbertsioak (mila eurotan) 271.815,06 509.304,56* 357.193,51\nFidelizazioa Eroski-Red txartelaren erabiltzaileak 875.000 945.947 1.006.526\nKomunikazioa Eroski Fundazioaren Lagunak 9.854 99.854 137.396\nKonpromisoak Bermeak Egiaztapen eta aintzatespenak 18 18* 19\nKonfiantza Analisiak eta kontu-\nikuskapenak 5.379 7.374 8.824\nKontsumo osasungarria Bizitza-\nkalitatearen Idea Sana EROSKIren jardueretan parte hartutakoen kopurua 334.000 580.540 1.181.499\nhobekuntza Idea Sana EROSKIren aleak/urtean 900.000 1.400.000\nGarapen eragilea Horni-\ntzaileekiko hitzarmenak Harreman egonkorrak Tokiko produktuak 9.074 10.785 9.789*\nTokiko produktuen eta kulturaren sustapena Hurbiltasuna eta garapena Eskualde-saila duten dendak 36 41 48\nkanpaina monografikoak 13 13 13\nGiza alderdia duen taldea Sozietate-\nbizitza Partaidetza kudeaketan Langile bazkideak 13.079 10.868* 12.298\nbazkideak 516.675 341.333* 356.590\nbazkideak 9.793 7.419 6.864*\nlangile bazkideak 7.985 7.297 7.727\n* Datu horiek aldatu egin ziren Consum Koop. Elk. Eroski Taldetik irtetean\nEroski Taldeko aginte taula\ndugun 2002 2003 2004\nkalitatea Gogobetetzea Pertsonen\nbehin) 3,27 3,34\norduak 153.000 159.124* 246.390\nkudeaketa Aintzatespenak Ingurumen\nHaragiak 15,2 24,5 33,8\nbertaratutakoak 32.500 85.560 211.200\nbertaratutakoak 121.250 240.000 345.500\nkopurua 50 100 135\neurotan) 2.083,47 1.526,20 1.706,44\neurotan) 4.485,73 5.138,47 6.021,18\nprograma 480.809 802.311 1.187.543\nMerkataritza 120.200 180.303 101.779*\nOrria: 1/5 3.1 Guztien eta guztientzako erakundea


Etxea beteta, baina eztabaidarik ez - Ahotsak.eus\nEtxea beteta, baina eztabaidarik ez
Bost urtean sekula ez zuten eztabaidarik izan Olaetatarrenean; gaur egun ere harreman estua dute. Bertako oroitzapenak oso alaiak direla dio. Bertan egon ziren Segundo Olaeta-eta Frantziatik bueltatu eta estatuak Kaltzada egoitza aurreko etxeak eraiki eta bizitzera bertara joan arte. Lehengusu-lehengusinak eta izeko-osabak beraien etxera joan ziren bizitzera, eta beste zortzi urtez bizi izan ziren elkarrekin.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GER-001-008 kodeko bideoa nahi duzula aipatzea: ahotsak@ahotsak.eus\nBost urtean sekula ez zuten eztabaidarik izan Olaetatarrenean; gaur egun ere harreman estua dute. Bertako oroitzapenak oso alaiak direla dio. Bertan egon ziren Segundo Olaeta-eta Frantziatik bueltatu eta estatuak Kaltzada egoitza aurreko etxeak eraiki eta bizitzera bertara joan arte. Lehengusu-lehengusinak eta izeko-osabak beraien etxera joan ziren bizitzera, eta beste zortzi urtez bizi izan ziren elkarrekin.\nGaia(k): Familia eta harremanak » Lagunartea eta familia » Etxeko giroa , Familia eta harremanak » Herriko giroa » Auzokoen arteko harremana\n- Ta sekule-sekule eztabaidetxu bet ixen barik aparte giñen. Ta geur egune Olaetanekuekin ta Zabalianekuekin ez dogu pentsetan ez garienik familidxe.\n- Bai, segiten dogu familidxe beti ixetie lez unidute. Bost urte ein genduzen hantxe, e? ta ez giltzik ez ezer e? Dana libre, danok zera… Han euki gendun harmonidxe guk gabon-jaidxetan-ta, turroi askorik-eta ez gendun euko mahaidxen baie han egoten zan harmonidxe ta soinue jo ta abestu-ta, zera-ta. Eskasunie baia urte, gogoratuteko urte polittek pase genduzen guk bost urte han. Gero geu, gero ya, etor zienien, etorteko ixen zienien, bueno, etorteko baiño ariñau, honek estaduko etziek e in zittuezen, residentzidxen aurrien daozen etziek. Ta nire amak hor solizite eban bat. Ta lehelengo, ba, ez dotsielako ha emongo, ta zera, bihergiñentzako dala- ta atara eben baia gero emon otsien /emotsien/ ta geu etor giñen ixeko ta ama ta ni horra bixitten, ta beste guztidxek han geratu zien hondiño. Ta gero ya etorteko ixan zienien eurek, Segundo Olaeta-ta ya Frantzidxetik, ba ya danontzako ez egoan egon lekurik, ta orduen ba urten ein biher ebela /bibela/ ta, atzera, gure ixekoa ta, ba etor zen geurera ta: “ene! urten ein biher dogu /bigu/ handik”. Nire ama ya hildde egon zan, nire ama ya hildde egon zan ta ixeko ta neu egon giñen bakarrik, eta urten ein biher dabela /bidabela/ handik eta: “ba oin ba ez gauz gu oin pisue erosten hasteko moduen, ta zera ta”. “A! bueno ba ohitturatute gauz gu lehen be alkarregaz egoten ta etorri geurera”. Ta atzera etorri zien danak geurera ta beste zortzi urte ein bezan geure etzien.\n- Ez, ez, ez, ez. Geuriek. Ixekoa ta lau lehengusuek. Lehengusu-lehengusiñek.\nEgilea(k): Kepa Karakuel\nBulebarra nolakoa zen; kafetegi handiak\nParte Zaharretik Trintxerpe aldera bizitzera\nUmeegia segan aritzeko\nUrdaibai gaztelua Gernikakoa zen\nTriana aparteago geratzen zen lehen


Bautista ela Xalbador Madariaga aurtengo omenduak bertsolari egunean\n1988ko urtarrilaren 10a\nBautista eta Xalbador Madariagarekin elkarrizketan.\nLUZAZ NAFARROAKO PLAZETAN GAINDI IBILI ONDOAN\nBizkai-Gipuzkoetan nola magaz haranzkoan ez ditugu beharbada arras ezagunak Madariaga anaiak, baina Nafarroan bertsozale izaki plazan aditu ez dienik ez dago. Urtarrilak 17an jasoko dute entzule nahiz bertsolari adiskideen txalorik.\nUrtero dugu Donostian plazatan urte askoan ibilitako bertsolariren bati egindako omenaldia, eta aurtengoan Bautista ta Xalbador Madariagaren txanda da, biok batera, urte elkar haietako beren ekarriari halako goresmena egingo bailion bertsolarien elkarteak. Nafarroan hondarreko urteetako bertso laritzaren berpiztean beren alea eta jakinduria gogarsu eskaini baitute txapelketa nahiz saioetan, katea eteten utzi gabe, bihoaz besterik gabe berekin egindako entrebista laburrak gure omenaren erakusgarri\nXalbador: "Ez naiz txapelketetan asko ibili"\nARGIA.– Zein da bertsotan eduki duzun ibilera?\nXALBADOR MADARIAGA.–Ni ez naiz asko bezala txapelketan eta aterea, atzen urte hauetan bakarrik, lehenago badakizu gaztetik hasi 15 urtetan eta ibiltzen ginena izaten zen erregetan eta urtezahar arratsetan eta, etxez etxe eskean kantuz, hartatik hasi ginen, gero tabernatan eta hola, gero badakizu pixka pixkan gustoa hartzen diozu. Plazak etortzen dira gero eta ikasi egiten da. Orain duela 4 edo 5 urte hasi nintzen txapelketetara agertzen.\nA.– Nola ikusten duzu bertso giroa orain?\nX.M.–Orain jendea zaletu da berriz bertsoarekin, gazteak behintzat, horregatik egiten dugu guztiok plaza gehiago, gaztea lagundu nahi dugu, gazteak ere egin dezan, gustoa har diezaion, eta ohitura har dezan. Atzen urte hauetan, 7 edo 8 urtetik hona asko aurreratu da.\nA.–Espero zenuen halako omenaldirik?\nX.M.–Ez nuen uste horrelako txandarik niretzat tokatuko zenik, eta oso gustora, oraingoz behintzat trankil.\nA.–Zer giro maite-izaten duzu zuk bertsotarako, nolako girotan moldatzen zara aiseen?\nX.M.–Nik uste bertsolariaren girorik onena, beti ere festetan edo zenbait bazkariren ondoan mahaian jartzen delarik.\nA.– Non ikusten duzu giro gehien Nafarroan bertsotarako?\nX.M.–Hemen alde honetatik ez dago giro handirik, gaztea ere gutxi dago eta. Nik uste Iruñea alde horretatik gehiago juntatzen direla gazteak eta alde horretan gehiago zertzen dutela. Hemen Lesaka alde honetan noizean behinka gu aritzen gara lagunak, baina gure artean, hemen gazterik ez dago.\nBautista: "Urte joanen saria ematen digute''\nARGIA.– Lehen ere omenaldia egina dizute. Esan ote daiteke ohitua zaudela?\nBAUTISTA MADARIAGA.–Ez, lehen ere hemen egin zidaten herrian, orduan pixko bat, momentuan nerbioso xamar.\nB.M.–Ez, ez nuen espero, ez nuen itxaropenik, baina zahartu naizelako edo egiten didatela uste dut, badakizu denbora askoan hor ibili naiz eta...Plaza asko eginda nago hemen Nafarroa aldean.\nA.– Zer moduz moldatzen zara txapelketetan?\nB.M.–Orain arte beti bastante ongi, batez ere atzetik baldin banoa. orduan ongi atera. Eta Nafarroako Txapelketa irabazi nuenean ere, semifinalean hirugarren atera eta gero txapela irabazi nuen lasai kontent, eta lasaitasun hori behar da txapelketan.\nA.–Zein dira gogoan dituzun momentuak, gozoenak edo?\nB.M.– Txapelketan beti besteak ari diren denbora (farrea). Mementu ona ere maisu haiekin ari nintzen denboran, Gipuzkoa horretan baziren mordo bat, bizkaitar haiek eta...\nA.– Baduzu asmorik oraindik ere Nafarroako Txapelketan parte hartzeko?\nB.M.–Ez dakit ba, omenaldia eginda erretiratu egiten dira gehienak, horretan ez baina, plazako bestelako saioetan bai, horretan dei egiten duten arte segiko dut, beharbada txapelketan ere, baina ez dakit.


EKKO prebentzio programa aurkeztuko da ekainaren 29an — Aretxabaletako Udala\nEKKO prebentzio programa aurkeztuko da ekainaren 29an\nLehen Hezkuntzako 5. eta 6. mailetako haurrei eta euren gurasoei zuzenduta dago. Bilera komentuko kaperan egingo da, 18:00etatik aurrera.\nEKKO izeneko prebentzio programa berri bat landu dute Aretxabaletako eta Eskoriatzako udalek hainbat eragilekin batera. Eskola, kirola, komunitatea eta osasuna batzen dituen egitasmoa da, eta gizarte trebetasunak lantzea du helburu, hau da, haurrek nerabe direnean erabaki zuzenak har ditzaten irakastea.\nEKKO Lehen Hezkuntzako 5. eta 6. mailetako haurrei (2010 eta 2011 urteetan jaiotakoei) eta euren gurasoei zuzenduta dago.\nProiektu honek 2018-2019 ikasturtean izan zuen abiapuntua. Orduan, nerabeen sustantzien kontsumoaren inguruko ikerketa egin zen. Ikerketa horren ondorioak kezkagarriak izan ziren: antzeman zen DBH1etik DBH4ra bitartean igoera handia ematen dela sustantzien kontsumoan, eta horrez gain, asertibitate, kontsumoaren gaineko arriskuen pertzepzio, erabakiak hartzeko trebetasun maila nahiz talde presioari aurre egiteko erresistentzia oso baxua dutela nerabeek.\nOrdutik hiru urte pasa dira, eta denbora horretan Arrasateko San Juan de Dios Ospitalea lanean dabil DBHko ikasleekin. Sustantzien kontsumoa zerbait jaistea lortu den arren, beste hainbat arazo ere badaudela ikusi dute: antsietatea, elikadura nahasmenak, teknoadikzioak…\nBeraz, EKKO programa martxan jarri aurretik, gurasoei aurkeztu eta haien iritzia jaso nahi da. Horretarako, bilera bat egingo da datorren asteartean (ekainak 29) komentuko kaperan, 18:00etan hasita. Hizlaria San Juan de Dios ospitaleko Emilio Martin psikologoa izango da. Izen -ematea:\nEKO PROGRAMAREN AURKEZPEN BILERARAKO IZEN EMATEA


Prentsa aretoa - Mattin ilustratzailea Nekatoenearako hautatua\nAurten berriro ere euskal sortzaile bat gerturatuko da Nekatoeneara, udazkenean hilabeteko egonaldia egitera, bertan euskal literatura indartzeko beste urrats bat emanez. Aurten 8. ediziora iritsi gara, hiru erakundeen arteko partaidetzan: Euskal Kultur Erakundea, Euskal Idazleen Elkartea eta NEKaTOENEa, Euskal Itsasbazterreko IEZIren sorkuntza arloa dena. Aurten idazle eta idazketa mota ezberdinak izan ditugu hautagaien artean, zein bestea baina interesagarriago, hautu zaila izan dugu. Horiek guzien artean, Iñaki Martiarena – MATTIN sortzailea izanen da Nekatoenean instalatuko dena, azaroaren 5etik aurrera.\nNEKATOENEAn eginen duen lau asteetako egonaldian, KAMISHIBAI ipuin bat idatzi proposatu du. eta marrazteko egitasmoa.


Nickelback post-grunge musika talde kanadarra da, 1995ean sortutakoa. Albertako Hanna hirian sortu zuten Chad Kroeger, Mike Kroeger, Ryan Peake eta orduan bateriajole zen Brandon Kroegerek (oraingo bateriajolea Daniel Adair da). Gaur egungo post-grunge talde ezagunenetakoa da. Kanadako talderik ospetsuenetariko bat da, mundu mailan 55 milioi kopia baino gehiago saldu dituelarik. Nickelback, 2000. hamarkadako salmenten zarrendako 11.postuan dago eta AEBtako atzerriko taldeen zerrendan era 2. postuan agertzen da The Beatles-en atzetik.\nNickelback post-grunge musika talde kanadarra da, 1995ean sortutakoa. Albertako Hanna hirian sortu zuten Chad Kroeger, Mike Kroeger, Ryan Peake eta orduan bateriajole zen Brandon Kroegerek (oraingo bateriajolea Daniel Adair da). Gaur egungo post-grunge talde ezagunenetakoa da. Kanadako talderik ospetsuenetariko bat da, mundu mailan 55 milioi kopia baino gehiago saldu dituelarik. Nickelback, 2000. hamarkadako salmenten zarrendako 11.postuan dago eta AEBtako atzerriko taldeen zerrendan era 2. postuan agertzen da The Beatles-en atzetik. Taldearen izena, nicklel (txanpon) izenetik dator, izan ere bere anaiak Starbucks kafetegian lan egiten zuen garaian asko erabiltzen zuen hitza "here is your nickel back" esateko, hau da, "hemen duzu zure bueltako txanpona". Egun, taldeak EMI-rekin (Kanadan) eta Roadrunner Records-ekin gainontzeko lekuetan du kontratua sinatua. 2008.urtean taldeak Live Nation-ekin sinatu zuen euren mundu bira, kontzertu, merchandaising, eta diskoen grabaketen antolakuntzaren ardura hartzeko. (eu)\nRyan Peake Nickelback.jpg\nNickelback post-grunge musika talde kanadarra da, 1995ean sortutakoa. Albertako Hanna hirian sortu zuten Chad Kroeger, Mike Kroeger, Ryan Peake eta orduan bateriajole zen Brandon Kroegerek (oraingo bateriajolea Daniel Adair da). Gaur egungo post-grunge talde ezagunenetakoa da. Kanadako talderik ospetsuenetariko bat da, mundu mailan 55 milioi kopia baino gehiago saldu dituelarik. Nickelback, 2000. hamarkadako salmenten zarrendako 11.postuan dago eta AEBtako atzerriko taldeen zerrendan era 2. postuan agertzen da The Beatles-en atzetik. (eu)


Iritzi Artikulua: Nafarroan prestakuntza pedagogikoa bigarren hezkuntzaren aferan: Negoziazioa orain! | Steilas\nIritzi Artikulua: Nafarroan prestakuntza pedagogikoa bigarren hezkuntzaren aferan: Negoziazioa orain!\n:: Kategoriak: Berriak, hezkuntza, Iritzi Artikulua, Nafarroa, Ordezkoak Nafarroa, Publikoa Nafarroa\nPRESTAKUNTZA PEDAGOGIKOA BIGARREN HEZKUNTZAN: NEGOZIAZIOA ORAIN!\nHezkuntza Sailak erabaki du kontratazio zerrendetatik kanpo uztea Bigarren Hezkuntzako Masterra edo LHko irakasle teknikoentzako gaikuntza pedagogikoa akreditatzen ez duten pertsonak. Sindikatuak erabaki horren kontra daude, eta harrigarria izen liteke hori hezkuntza mundua barrutik ezagutzen ez dutenentzat. Oposizioetara aurkezteko, beharrezkoa izan da beti prestakuntza pedagogikoa akreditatzea, IGIren bidez (irakaskuntzarako gaitasun ikastaroa), baita maisutza edo pedagogia titulua ere, edo aurretik irakaskuntzan aritu izana erakustea. 2006ko Hezkuntza Lege Organikoak (LOE) iragarri zuen titulazio espezifiko bat ezarriko zela betekizun horien ordez. Titulu berria –masterra– 2009an ezarri bazen ere, indarrean jarraitu zuten aurretik lortutako titulazioek edo betekizunek.\nUrte horretatik aurrera egin diren oposizioetan, masterra edo titulu baliokidea eskatu bada ere, ez da bete beharreko baldintza izan kontratazio zerrendetan egoteko. Orain, inolako abisurik gabe, epeak negoziatu gabe eta alternatibarik bilatu gabe, alde bakarreko erabakiz, Sailak ebatzi du ekainetik aurrera ezinbesteko baldintza izango dela masterra edukitzea kontratazio zerrendetan egoteko. Gure inguruko erkidegoetan beste erabaki batzuk hartu dituzte: baldintza hori betetzen ez dituztenak kontratazio zerrendetan mantentzea eta zerrendetan sartu nahi dutenei eskatzea, edo bi edo hiru urteko epea ematea titulua akreditatzeko.\nHasiera batean, egokia iruditzen zaigu prestakuntza pedagogiko espezifiko bat eskatzea Bigarren Hezkuntzan irakasteko, baldin eta master hauetako programek gaitasun egokia ematen badute. Dena dela, horrela al da hori? Bolognako planaren bidez, graduak ezarri ziren lizentziaturen eta diplomaturen ordez. Beldur ginen ez ote zen unibertsitate sistemaren zati handi bat pribatizatzen hasiko, eta horixe gertatu da, hain zuzen ere. Bigarren Hezkuntzako Masterraren kasuan, unibertsitate publikoek –matrikulagatik 2.000 euro inguru kobratzen dute– oso plaza gutxi eskaintzen dituzte, eta espezialitate batzuetakoak bakarrik, gehien eskatzen direnak. Ondorioz, pertsona asko, nahikoa baliabide ekonomiko dituztenak edo masterrera zuzenean sartzeko titulurik ez dutenak, unibertsitate pribatuetan matrikulatzen dira, on-line ikastaroak eskaini eta era guztietako erraztasunak ematen dituztenak. Hori bai, prezio astronomikoak kobratuta. Unibertsitate hauek guztiz debaluatu dute hezkuntza eskaintza, eta etekin handiko negozio biribila aurkitu dute, gobernuaren laguntzaz. Unibertsitate horietako bat UNIR da, non Jose Iribas diharduen, hezkuntza kontseilari ohia, hedapen zuzendari lanetan. Kargua utzi aurretik, hitzarmen bat izenpetu zuen unibertsitate horrekin, ikasleek aukera izan dezaten praktikak egiteko Nafarroako ikastetxe publiko eta pribatuetan.\nBestetik, aipatzekoa da ere gradurik egin ez duten LHko irakasle teknikoen kasua, ezin baitute masterra egin. Irakasle hauentzat, gaikuntza pedagogikoko ikastaro berezi bat ezarri da, lagunartean “no master” deitzen duguna eta Nafarroan eskaintzen ez dena.\nLegeak hala agintzen duela… aitzakia hori erabili du egungo kontseilariak ebazpenaren edukia bere horretan mantentzeko, titulua aurkezteko epea handitu bada ere. Arautegia interpretagarria da, baina, horrez gainera, bidegabea ere bada. Masterra lortzeko nahikoa plaza publikorik eskaintzen ez bada, diskriminazioan sakontzen jarraituko dute agintariek, eta aukera berdintasuna urratzen. STEILASko kideok ez dugu onartzen egintza bururatuen logika hau. Behin eta berriro, masterrari buruz gobernuak dituen asmoen inguruan galdetu dugu, baita irtenbide posibleak proposatu ere. Gobernuaren ebazpenaren berri izan genuenean, premiaz eskatu genuen negoziazio mahai bat osatzea, eta ez dugu erantzunik jaso. Irakasleen batzarreko gainerako sindikatuekin batera, joan den asteazkenean berriro eskatu genuen gauza bera, eta ez digute erantzun. Baditugu proposamenak, eta horiek aztertzeko dagokigun negoziazio mahaia exijitzen dugu, irtenbideak bilatzeko, mesedegarria izango baita bai irakasleentzat bat administrazioaren gestio egokiarentzat. Agintekeriazko jokamoldeak amaitzea exijitzen dugu. Ez dugu nahi eta ezin dugu onartu aldaketaren gobernuak bere irizpideak alde bakarreko erabakiz inposatzea eta sindikatuei kasu zipitzik egin gabe jarraitzea.\n← STEILASek bat egiten Eskola Publikoaren jaiarekin Haurreskolak Partzuergoa STEILASBERRI 12: Kontratu bukaera eta kalte-ordainak eskatzeko aukera →


Irekia Eusko Jaurlaritza - Gobierno Vasco :: Joko arduratsua sustatzeko kanpaina taberna eta jatetxetako txanpon-makinetara zabaldu dute\nJoko arduratsua sustatzeko kanpaina taberna…\nEusko Jaurlaritzako Joko eta Ikuskizun Zuzendaritza joko arduratsua sustatzeko kanpaina bat egiten ari da, EAEko ostalaritza sektorearekin elkarlanean. Horretarako, sariak banatzen dituzten txanpon-makinak dauzkaten establezimenduei jokalarientzat aholkuak dakartzan pegatina bat helarazi die. Eranskailu hori makinetan bertan egongo da ikusgai.\nJoko eta Ikuskizun Zuzendaritzak gutun bat bidali die EAEko ostalariei eta Ostalaritza Federazioei, joko arduratsua sustatzeko kanpainan parte har dezaten; Sonia Fernandez Joko eta Ikuskizun zuzendariak aurkeztu zuen ekimena, orain dela gutxi. Kanpainaren baitan, ostalariei (hamar mila inguru) Zuzendaritzak egindako pegatina horiek makinetan jar ditzaten eskatu diete.\nEranskailuan kanpainaren ardatzaren berri ematen da: joko arduratsuaren aldeko apustua egiten da eta jokalariei ludopatiaren eraginak azaltzen zaizkie; gaixotasun horrek gaixoaren eta bere familiaren ingurunea hondatzen du. Testuak aholku eta gomendioak plazaratzen ditu, jokalaria mendekotasun kontrolaezin batean eror ez dadin.\nPegatinak laguntza-euskarri bat ere badakar; hain zuzen, telefono zenbaki bat (900.840.433) du ikusgai, euren mendekotasunari aurre egiteko laguntza behar dutenek dei egin dezaten.\nEra arduratsuan jokatzeko dei egitea da kanpainaren ardatza; hau da, jokoa dibertsioa dela eta ez ihesbidea ohartaraztea, eta ezin dela bizibide bilakatu, ezta kontrola galaraztea ekarriko duen helburu bat ere.


Argi berdea Cevitalen eskaintzari - Debagoiena - Goiena.eus\nGoiatz Arana 2014-04-11 11:16\nFagor Etxetresnen Garagartzako lantegia.\nDonostiako 1. Merkataritza-epaitegiak onartu egin du Cevital talde aljeriarraren hasierako eskaintza: Fagor Ireland Brandt, Dietrich, Vedette, Sauter eta Easycook markak eskuratu ahal izatea 25 milioi euro ordainduta.\nPedro Malagon epaileak ez zuen salmenta hori baimendu hasiera batean, baina Cevitalek errekurtsoa aurkeztu zuen, eta epaileak onartu egin du azkenean. Egindako eskaintza ez zitzaion nahikoa iruditu orduan, "prezioarengatik eta kobratzeko bermeengatik", eta erabaki zuen onartuko zuela baldin eta talde aljeriarrak 35 milioi euro eskaintzen bazituen eta beste premisa batzuk betetzen bazituen.\nAurkeztutako errekurtsoan Cevitalek defendatu zuen 25 milioi euroko kopuru hori bat zetorrela merkatuko balioarekin. Oraingo epaia ematerako orduan, gainera, Pedro Malagon epaileak kontuan izan du aurrekoa ematerakoan ez zuen informe bat: Fagor Irelanden Administrazio konkurtsalak egindakoa da, eta inbentarioa eta marken balorazioa jasotzen ditu.\nBalorazio hori da, epailearen ustetan, kontuan hartu beharreko lehentasunezko gida. 29,5 eta 33,6 milioi euro arteko tartea zehazten du, eta Pedro Malagonek dio Cevitalen eskaintzaren eta kopuru horien arteko aldea ez dela hain handia, eta konpentsatuta geratuko litzatekeela patente eta marka lizentziatzeko promesarekin eta taldearen Espainiako perimetrorako eskaintza lotesle batekin. Azaldu duenez, horregatik eman du ontzat 25 milioi euroko hasierako eskaintza.\nGoiatz Arana 2014 api 10 Arrasate\nGaur aurkeztu dute, Donostiako 1. Merkataritza-epaitegian. Hala jakinarazi diote kooperatibatik Balore Merkatuaren Batzorde Nazionalari; Fagor Etxe...


2021-07-28 Idazlea: AzkoitiaBai AzkoitiaBai Iruzkina idatzi\n2.- 2021eko Araudi Planaren aldaketaren onespena.\nOrdenantza asko zaharkituak daude eta berrien eskaera ere badago. Hemen aipatzen dituzuenekin, oro har ados gaude eta baietz bozkatuko dugu.\n3.- Azkoitiko Txikizkako Merkataritza eta Ostalaritza sustatzeko merkataritza bonuen oinarri espezifiko erregulatzaileen hasierako onespena.\nArazo txiki batzuk izan ditugu oinarri hauek finkatzerako orduan. Herrixen elkartetik eman den iritziarekin akats hauek konpontzea lortu da, baina gu puntu batean ez gaude zeharo ados. Udaletxe batean gardentasuna muturreraino eramatea izan behar genuke helburutzat eta gure ustez bonoarekin batera faktura ekartzeak ez luke sortu behar inongo arazorik eta esan bezala gardentasunari beste puntu bat erantsiko lioke.\nDena den bonu hauen helburuaren alde azaldu gara beti, denda askotara zabaltzeko erabiltzen den bonu sistema gustuko dugula behin eta berriz errepikatu dizuegu, eta aurretik eginiko salbuespena kenduz, beste denean bat egiten dugunez, alde bozkatuko dugu.\n4.- Azkoitiko Gizarte Larrialdiko Harrera-Etxebizitzaren erabilera eta sarbidea arautzen duen ordenantzaren hasierako onespena.\nAzpimarratu emergentzia kasuetako dela soilik. Beharrak dituzten herritarren kopurua hasi egin dela. Erabiltzaileak ere aldatu egin direla, batik bat emakumea buru den guraso bakarreko familiak eta genero-indarkeria jasaten duten familiak direlarik. Hau horrela izanik, ordenantza aldatzea ere beharrezkoa ikusten dugu eta ez dugu inongo oztoporik jarriko.\n5.- Azkoitiko Udala atxikitzea Gipuzkoako Foru Aldundia eta Eudel Elkartearen arteko lankidetzarako esparru-hitzarmenera, eta IZFE, S.A. eta Azkoitiko Udalaren arteko lankidetza hitzarmenaren onespena.\nApur bat Googlerekin eta pasatzen dena datorkit burura.\nNahiz eta programa hau erabiltzen jarraitzea asko garestituko zaigun, Aldunditik bideratutako programa bat izanik, beraiekin hartu emana errazten duela eta horrelako kudeaketa programak aldatzeak buruhauste asko ekarriko zizkigula kontutan hartuz, baietz bozkatuko dugu.\n6.- Azkoitiko udalerrian etxez etxeko laguntza zerbitzu kontratuaren bigarren luzapenaren onespena.\nInoren kexarik jaso ez dugun bigarren eta azken kontratu luzapen honen alde bozkatuko dugu.\n7.- Kreditu gehigarrien bidez kredituak aldatzeko Azkoitiko udaleko 4 zenbakidun espedientearen hasierako onespena.\nAurrekontuetan EH Bildu taldekoek AA.SS. berriak egitea eskatu zuten. Guk, orduan, gerakina izango genuela eta Martxotik aurrera ere gauzatzeko modua izango zela erantzun genuen. Bai ala bai egin beharrekoa da eta nahiz eta berria egitea ez den aurreikusten, eman beharreko bidea berdina dela diote. Irailean hasi eta pare bat urteko lana izango dugula aurretik esan digute eta ordurako EEH/RCD instalazioen arazoa konponduta izango dugula. Guk, gai horrek hartu duen zentzugabekeria ikusita, nahiko zalantza baditugu, baina ea hala den.\nBestalde baserri bideen tasa/zerga eskatzen dagoeneko urte batzuk daramazkigu eta aurten gauzatzea espero genuen. Tasa/zerga honen helburua bide hauek zaindu eta basoak mantentzea da eta lehen bai lehen martxan jartzea nahiko genuke eta inbentario honek ez atzeratzea. Beraz, eskari hau egin ondoren, diru hau eginkizun horietan erabiltzea ondo ikusten dugu.\n8.- Udalak Urola Erdiko Mankomunitaterako izendatutako ordezkarien aldaketa.\nEsan behar gure taldeak ez duela Mankomunitatean ordezkaritzarik eta ez zaigula inoiz burutik pasa beste taldeen ordezkaritzan sartzea. Beraz aldaketa hori egitea aurreikusi badute, guk behintzat ez diogu inongo oztoporik jarriko.\n9.- 2020. urteko plan finantzarioaren emaitzen urteko txostenaren berri ematea.\n10.- 2021. ekitaldiari dagokion kontrol finantzarioko urteko planaren berri ematea.\n11.- Behin betiko onespenen berri ematea.\n12- Aurrekontuari buruzko informazioa.\n2021-06-23 Idazlea: AzkoitiaBai AzkoitiaBai Iruzkina idatzi\nBAKARRA.- Urola Erdiko Mankomunitatearen eta Azpeitiko Udalaren arteko hitzarmena, Azpeitiko Udalari udalerrian komunitate-ongizatea eta ingurumenaren babesa sustatzeko inbertsioak, programa eta zerbitzuak burutzeko konpentsazioa ematekoa.- Kasazio Errekurtsoa tartejartzea.\nAurreko legealditik, bai orduan zegoen idazkariak, bai oraingoak, bai udalak kontratatuta duen abokatuak, epaiketara joateko nahiko argudio ditugula esan izan digute beti. Politikariok berriz, batzordean, aho batez hartu genuen bukaeraraino heltzeko erabakia, eta gure taldeak, urteak joan urteak etorri, Mankomunitatean hartu zen erabakiaren aurkako argudioak entzun izan ditu eta ondorioz, Azpeitiko Udalak diru hau jasotzeko eskubiderik ez duela garbi ikusten dugu. Lapatxeko zabortegia Azpeitian izateagatik Azpeitiak diru gehiago jasoko duela hitzarmen batean sinatuta dugu, eta bidezkoa iruditzen zaigu aparteko kalte ordain batzuk jasotzea, baina hortik aparte, mankomunitatean gehiengoa dutela eta beste diru kantitate batzuk jaso izana, ez dela legezkoa ez eta bidezkoa errepikatzen digute denak behin eta berriz. Beraz errekurtso hau tartejartzearen aldeko bozka ematea besterik ez dugu ikusten.\n2021-05-07 Idazlea: AzkoitiaBai AzkoitiaBai Iruzkina idatzi\nAzkoitia Bairen ustez eman beharreko pausuak\nAzkoitia Bairen erantzuna jaurlaritzaren ezezkoari:Ekonomia zirkularra ardatz hartuta eta benetako garrantzia eman ondoren, dagoeneko sailburuak eman duen agindua errespetatuz (nahiko instalazio dagoela EAEko lurralde denetan), behar ez diren honelako instalazio arriskutsurik ez eraikitzea. Honelako instalazioetan ingurumen arriskuak beti egongo direlako, zarataren eta bibrazioen ondorioak, airearen kutsadura, isurtzen diren hondakin finen kopurua, … eta konkretuki Azkarateko instalazioari dagokionez igarobide ekologikoarekin mugakidea dela, Aldazabal errekari dagokionez, ezker ertzeko erribera-baso ia osoa kendu dela egiaztatu delako ingurumen azterketan.\nBeraz ekonomia zirkularra errespetatuz Azkoititik gertu dauden bi planta ditugula jakinda, Txaraka Zaldibarren eta Urkiondo-ekolur Legazpin, ez dago inondik ere Azkoitian beste planta bat eraikitzeko beharrik, eta etorkizunean, 2030 hondakin plana garatzen doan heinean, aztertuko dira beharrak, eta behar horien arabera, udaletxeak hartu beharko luke (herriko beharrei egokitzeko instituzio egokiena dela deritzogu), zer tamaina eta non kokatu beharko luketen, beti ere beharko balitz, instalazio horiek.\nLaburbilduz , hartu behar ez diren arriskuak hartzearen aurka eta ekonomia zirkularraren baitan, eraiki beharko litzatekeen planten alde gaudela\nLarke-360 enpresari: Udaletxean aurkeztu dituen alegazioak ikusirik nahiko garbi utzi dutela, baina kontraesanak ekiditeko udaletxe honetan ,herriak instalazio hau nahi ez balu, egingo ez luketela esan zutenean eman zuten hitzak ez al duen balio egiaztatzea.\n2021-04-30 Idazlea: AzkoitiaBai AzkoitiaBai Iruzkina idatzi\nLurralde plangintzaren eta Hiri Agendaren Zuzendaritzaren erantzunari hausnarketa.\nHeldu zaizkigun idatziak aztertu ondoren lehen ondorio batzuk atera ditugu eta herritarrekin partekatzea erabaki dugu.\nUdaletxean erabaki genuen EEH planten debekuaren aurka, honelako argudioak eman dizkigute:\nEEH plantak arrazoitu gabe debekatu ditugula gure herrian: dagoeneko nahiko dagoela zioen pasa den urteko Martxoaren 4ko sailburuaren aginduak.\nDebekatutako planta hauei ez diegula beste irtenbiderik amaten: Lehendabizi baimenik gabe egindako obrak leheneratzea eskatu beharko genioke. Ipintzako eremuan ere baimenik gabe eginiko obrak salatu ditugu hilabete honetan. Gero aztertu beharko genuke zer irtenbide eman.\nOndorioetan ere ez dugula pentsatu: gure ustez ondorioetan pentsatu dugu ba gehien. Horrelako instalazioek ekarriko lituzketen ondorioetan hain zuzen.\nEkonomia zirkularraren baitan ere, gure erabakiak ez duela bat egiten dio: Ez dugu uste ekonomia zirkularrari onura handiak ekarriko dizkionik, eraiki beharrik ez dagoen plantak irekitzeak. Planta hauen errentagarritasunaren baitan, 25Km. ko distantzia aipatzen da eta lehen ere distantzia horren barnean dauden bi planta aurkeztu genituen, Txaraka Zaldibarren eta Urkiondo-ekolur legazpin.\nBadirudi beste herrietara eta instalazio handiak egitea gauzatuko genukeela, gure herrikoak debekatu ezkero: Dagoeneko nahiko planta dagoela esaten ez gara nekatuko,beraz ez litzateke gehiago egin beharko eta gure herriko ekonomia zirkularra bere horretan mantentzeko, etorkizunera begira beharko balitz, udaletxean erabaki beharko genuke zein den toki egokiena eta zer dimentsio eduki beharko luken.\nEtxeetako obra txikiak udaletxearen eskumena direla ere gogoratzen digute: Gure eskumena bada utzi diezagutela kudeaketa hori guri. Lapatxen jasotzen jarraitzeko ez dezatela arazorik sortu.\nIngurumen aldetik ere, dimentsionamendua eta arrisku berrien prebentzioa aipatzen dira: Instalazioaren dimentsioa, udaletxeak bere beharretara egokitu beharko luke. Arriskuen prebentzioari dagokionez, instalazio berri gehiagok, arrisku berri gehiago ekarriko lituzke, ikusi besterik ez dago Azkarateko ingurumen txostenean azaltzen direnak, igarobide ekologikoarekin mugakidea dela, Aldazabal errekari dagokionez, ezker ertzeko erribera-baso ia osoa kendu dela egiaztatzen zen, zarataren eta bibrazioen ondorioak, airearen kutsadura, isurtzen diren hondakin finen kopurua, … Arrisku hauen aurrean ingurumen sailak ez du azterketa arrunt bat bera ere eskatzen, hori bai dela arriskua!!!\nEEH instalazioak debekatzeak Udaletxeak dituen betebeharren aurka joango litzatekeela ere aipatzen da, EEH-en kudeaketa ekidite nahi izango balu bezala: Azkoitia Bai herri plataformaren partetik behintzat ez dago bestaldera begiratzeko asmorik , eta gai honetan herritarrak agertu digun kezkarekin are gutxiago.\nAzkenik gogoratu nahi genuke, Larke-360 enpresako buruak, herria horrelako instalazioen aurka agertuz gero, atzera egingo lukeela eta hori ez dela inondik inora gertatu.\nDatorren asterako Lurralde batzorde berezi bat deituko dutela jakinarazi digute eta ea udaletxeko teknikariek zer dioten. Arrazoirik ez zaigula falta garbi dago, txosten tekniko/juridikoa nola eratu aztertu beharko dugu jarraian.\n2021-04-28 Idazlea: AzkoitiaBai AzkoitiaBai Iruzkina idatzi\nHemen uzten dizkizuegu, hilero bezala, Azkoitia Bai herri plataformak azken udal bilkura/plenoan esandakoak.\n2.- 2016ko urriaren 5ean emandako enbargo-eginbideen inguruko ebazpenak ofizioz berrikusteko eskaerak ezestea.\nAzken urteetan berdina esaten ari gara eta denak berdin jarraitzen duen bitartean horrela jarraitu beharko dugu. Udaletxe honekin eta Azkoitiko herriarekin zorra duen beste edonor bezala, zor hori kitatzeko gai dela jakinik, egin beharreko ahaleginak egiten jarraitu beharko dugula, ordaindu beharrekoa ordaindu dezan.\n3.- 2021 ekitaldiko udal langileen ordainsarien igoeraren onespena.\nGehienezko igoera % 0,9a dela jakinik eta bai langile eta sindikatuek ere bestelakorik esan ez dutenez alde bozkatuko dugu.\n4.- Azkoitiko Udalaren 2020-2022 dirulaguntzen Plan Estrategikoaren aldaketaren onespena.\nIzurrite garai honetan ohikoa den baino laguntza lerro gehiago aldatu behar izan ditugu. EH Bilduko bozeramaileak, aldaketa hauek udal bilkuretara ekarri beharrean, alkatearen esku uztea hobe izango ez litzatekeen aipatu zuenean denok ontzat jo genuen burutazioa, baina azkenik ikusi da, nahi eta nahi ez, gehienak plenotik pasa behar direla. Dena den, horietako batzuk alkatearen eskumen izatea lortuko da eta ontzat emango dugu EH Bilduko bozeramaile jaunak eginiko ekarpena, eta aldaketa denen berri emango digutela agindu digutenez, ez dugu baietz bozkatzeko eragozpenik ikusten.\n5- Aurrekontuari buruzko informazioa.\n2021-03-31 Udal Bilkura\n2021-03-31 Idazlea: AzkoitiaBai AzkoitiaBai Iruzkina idatzi\nHorratx hilero bezala Azkoitia Bai herri plataformak esan eta bozkatuak:\n2.- 26. Oinartxo HEE-aren Plan Partzialaren bigarren aldaketaren behin betiko onespena.\nHerriko enpresa batek eremu honetan bi partzela ditu eta bien artetik bide bat pasatzea proiektatuta zegoen. Orain, hemen aurkezten dena, bi partzela horiek bat egitea eta bide hori kanpo aldera bideratzea besterik ez da. Beraz enpresa honen onerako eta beste inori kalterik egingo ez diolakoan, alde bozkatuko dugu.\n3.- Eusko Jaurlaritza, Azkoitiko udala eta Azkoitia Lantzen, S.A.-ren arteko hitzarmenaren aldaketaren onespena, Azkoitiko 10. sektoreko, Txalonerreka, babes publikodun etxebizitzak sustatzeko.\nAzkoitia Lantzen S.A. tartean den gai denekin egin ohi dugun bezala, 2020ko Abenduaren 30eko udal bilkuran, haserako testuari gure ezezko botoa eman genion eta orain aldatzeak ez luke zentzurik izango. Beti bezala, orduan ere arrazoitu genuen gure bozka eta udal bilkura denetan ematen ditugun argudioak argitaratzeko ohitura dugunez, nahi duenak irakurgai ditu orduan emandakoak.\nhttp://www.azkoitiabai.com/?p=401 (ikusi 5.puntua)\n4.- Kreditu gehigarrien bidez kredituak aldatzeko Azkoitiko Udaleko 1 zenbakidun espedientearen hasierako onespena.\nHerriko argiterian LED argiak jartzearen alde azaldu gara beti eta orain horrelako diru laguntza lortu dugula jakinik, ez dugu inongo zalantzarik.\nSkate parkea berriz, izurriteak, herriko ekonomia dantzan jartzeko arriskua zegoela ikusi zenean, 2020an aurrekontuari egin genion berrikuskapenaren ondorio, partida hau kentzea erabaki genuen. Baina 2021era begira, berriro ere aurrekontuan txertatzeko aukera etorri zitzaigun bezain pronto, partida jartzearen alde azaldu ginen eta ea urte honetan, aspalditik eskatzen ari zaizkigun proiektu honi irtenbidea emateko gai garen, aurrekontuetan bezala, gure aldeko botoarekin.\n5.- 2021eko Aurrekontuan onarturiko bigarren konpromiso kreditua bertan behera uztea, eta 1/2021 konpromiso kredituaren hasierako onespena.\nAurreko puntuan esan bezala, LED argiak jartzearen aldekoak izan gara beti eta konpromiso hau hartzeko ez dugu eragozpenik ikusten.\n6.- Kreditu gehigarrien bidez kredituak aldatzeko Zubiaurre-Elkargune Institutuko 1 zenbakidun espedientearen hasierako onespena.\nMarea Urdinarekin eginiko lanketa izanik, eta gure polikiroldegia, askorentzat behintzat, labirinto bat bihurtzen dela jakinik, denontzat inklusiboagoa izango den zalantzarik gabe, alde bozkatuko dugu.\n7.- Azkoitiko Udalaren 2020-2022 dirulaguntzen Plan Estrategikoaren aldaketaren onespena.\nDiru laguntzak, plan estrategikoan txertatzeko derrigortasuna dugunez, alde bozkatzea besterik ez dugu ikusten.\n8.- 2020-2022 dirulaguntzen Plan Estrategikoaren aldaketen eskumena eskuordetzea.\n(Bertan behera gelditu da. Badirudi planean bertan jartzen duena aldatzea egokiago ikusten dutela.)\n9.- Azkoitiko Udala, Elkargune-Zubiaurre Institutua eta San Jose Egoitzaren 2020ko Aurrekontuaren likidazioaren kontuhartzailearen txostenen eta Alkatetza Dekretuen berri ematea.\n10.- Aurrekontuari buruzko informazioa.\nSAN JOSE EGOITZA (KEXAK)\n2021-03-15 Idazlea: AzkoitiaBai AzkoitiaBai Iruzkina idatzi\n2021/02/10 gizarte/ongizate batzordeko akta. Ahal den heinean beste alderdietako batzarkideen hitzak kendu dira eta hartutako erabakiak eta gure zinegotziak esandakoak utzi soilik.\n2.- San Jose Egoitzako egoiliarren senide talde batekin egindako bileraren akta eta hartutako konpromisoak.\nDeialdiarekin batera bidali da urtarrileko Gizartea Batzordearen ondoren San Jose Egoitzako egoiliarren senide talde batekin egindako bileraren akta. Batzordekideek ontzat ematen dute akta hori.\nBilera horretan hainbat konpromiso hartu ziren, eta horietatik lehena da biltzea Gizartea Batzorde burua egoitzako zuzendariarekin eta Biharko enpresako ordezkariarekin eta plazaratzea bertan esandakoak otsaileko Gizartea batzordean. puntuz puntu, bilera horretan jorratutakoa azaldu da: (Urdinez jasotako erantzuna)\n∙ Egoiliarren aktibitateak gutxitu egin dira, batzuk goizera pasa dira eta arratsaldetan ez daukate ia ezer. Badaki gutxitu direla, adibidez, ostiraletako musika kendu egin da momentuz Covid-ta dagoelako.\n∙ Fisioterapeuta ez dagoela esaten dute eta beharrezkoa ikusten dute, masajeak… egiteko. Gimnasia egiteko aparatuak gelaren batean ikusi zituzten. Pleguetan ez zen agertzen, baina aztertzen hari dira egoitza desberdinetako fisioterapeuta bat kontratatzea.\n∙ Asteburuetan ez dago Sarrera /Irteerak kontrolatzeko inor eta noiz edo noiz aldapan behera egoiliarrak topatu dituzte. Errefortzatu egin omen da.\nJose Joakinek komentatu du asteburuan joan zela egoitzara eta sarrera/irteera libre zegoela. Batzordekide batzuei ere gertatu egin omen zaie antzekoa aurreko hilabeteetan.\nAdostu da proposatzea asteburuetan atea itxita egotea, eta, beratara sartu ahal izateko edota irteteko tinbrea jartzea.\n∙ Toldoak/ sombrilla/ karpa, sarrera ondoan dagoena 3 urte egon da puskatuta kendu duten arte. Urtero zerbait erosten dute, baina segituan puskatu egiten da, apirilean kontaktuan jarriko gara jakiteko zer egin behar duten, dena den norbaitek ekarpenik badu ba ongi etorria izango da.\nBatzordekideek adierazi dute apirilean harremanetan jartzea berandu dela, eta adostu da proposatzea kontatu horiek egiten asteko giro onak hasten direnerako konponduta egon dadin; izan ere, aste santutik aurrera ere giro onak egiten ditu.\nHorrez gain, zerbait fijoa izatea komeni da.\n∙ Wifi, noizko? Sistema jarrita dago baina, gauza batzuk lotzea falta da (denbora, erabil oharrak…).\nBatzordekideen aburuz wifia erabilgarri egon beharko litzateke bai egoiliarrentzat bai senideentzat.\n∙ Sukaldeko sarrera, orain handik jasotzen dituzte egoiliarrak, koxka txiki bat dago eta gurpildun aulkia kateatu egiten da: Laua dagoen toki bat badago, baina gehienetan kotxea egoten da, zerbait egin daiteke? Pibote edo antzerako bat ipiniko dute. Konpontzeko erraza omen da.\nBatzordetik jarraipena egingo da.\n∙ Galdetegia/Inkesta senideei, urtero egin beharko litzaiekeela diote, baita 2020. urtean ez zitzaiela egin, eta ezin dela eskusatu covid-19n. Inkesta urtero egiteko proposamena. Covid-19 garaia dela eta ez dute egin, baina 2021ean egitea aurreikusten dute, eta urtero egiteko proposamena aztertuko dute.\nBatzordekideek uste dute urtero egiteko aukera oso interesgarria dela. Jose Joakinek gehitu du 2020. urtean ez dela galdetegia egin ez delako nahi izan; egiteko aukerak egon egongo zirela.\n∙ Informazio hutsunea sumatzen dute, Botiken informazioa ez da ematen ez badute eskatzen, senidea ospitalera eramaten dutenean ez dute deitzen nola dagoen jakiteko. Ondo dago jakitea eta kontuan hartuko dute.\n∙ PCR masiboak egin zituztenean zuzendaria langileak ez joateko eskatu zien. Hasiera batean Osalanek esan zuen 3 egunetan konfinatuta egon behar zutela eta ez joateko esan zitzaien langile gabe geratuko zirelako, 4-5 ordura Osalanek esan zuen ez zela beharrezkoa konfinatuta egotea eta zuzendariak langileei joan zitezkeela esan zien eta badakite langile batzuk joan zirela.\n∙ Askotan itoginak egoten dira. Komentatuko du.\n∙ 20:00 oheratzen dituzte eta 12 ordu baina gehiago egoten dira askotan ohean. Egia da goiz oheratzen dituztela, baina gauean zehar “cambio posturalak” egiten dizkie. Goizetan preferentzien arabera jaikitzen dituzte.\n∙ Plantako Distribuzioa. Covid garaian hobetu egin da.\n∙ Igerilekura begira dagoen terraza, Kabiarekin hitz egin da? Lekua txukunduta dagoela esan dit, baina Kabiarekin dauka pendiente irisgarritasunari buruz hitz egitea.\nHorretaz guztiaz gain, jakinarazi da gutun bat bidali duela Kabiara. Bertan eskatzen da zeintzuk diren langileen ratioak, besteak beste, baina oraindik ez da erantzunik jaso.\nBatzordean landutakoaren ildotik, eskatuko da asteburuetan sarrera/irteera kontrolatzeko atea ixtearen beharra eta tinbrea jartzearena, baita ere komeni dela toldo horiek aste santurako jarrita egotea.\nJose Joakinek galdetu du ea senide taldeari bidaliko zaion akta eta hurrengo urratsen nondik norakoa. Arduratuko direla senide taldeari guztiaren berri ematen.\nAzkenik, batzordekide guztiak prest azaldu dira berriro ere egoiliarren senide taldearekin biltzeko.\nBatzordekideak jakinaren gainean geratu dira.\n2021-02-06ko Zapatu gaua\n2021-02-09 Idazlea: AzkoitiaBai AzkoitiaBai Iruzkina idatzi\nPasa den zapatuko iskanbilen baitan, adierazpen politikoetatik at, motz motzean, pare bat gauza nahi genituzke esan:\nGau horretako ertzainen portaera salatu.\nKaltetuak izan diren familiei gure babesik beroena eskaini.\nELKARREKIN irtengo gara egoera honetatik. Denok jarri beharko dugu gure aletxoa, politikari, ertzain, merixu, tabernari, gazte, dagoeneko hain gazte ez garenok, … DENOK.\n2021-01-15 Idazlea: AzkoitiaBai AzkoitiaBai Iruzkina idatzi\nBadirudi, argitu denaren arabera, Gure Esku Dago (GED) taldeak alderdiei egin zigun eskariari, denok erantzun berdina eman geniola eta hori ez da inolaz ere horrela izan. Gure taldea testu bateratu bat argitaratzearen alde azaldu da, baina gure jarrera ez da hor hasi eta bukatzen.\nGobernuko delegatuak udaletxetik emandako diru-laguntza salatu zuen eta epai batek arrazoia eman zion, beraz, GED-k diru hori bueltatu beharra izan du. Udaletxetik dirua bueltatzeko eskaria egin zenean, diru-laguntza hori ematearen alde bozkatu genuen alderdiei, zerbait bueltatu beharko balitz, gure erantzukizuna zela adierazi ziguten GED-koek, beraiek, esanda bezala erabili baitzuten diru hori (Azkoitia Bai-ren ustez jarrera normal normala eta guztiz onargarria).\nGure taldearen, hau da, Azkoitia Bai-ren idatzizko erantzuna honako hau izan zen, pertsonen izen/abizenak ezkutuan utziz:\nHasieratik erakutsi zuen gure zinegotziak, berari tokatzen zitzaion partea aurreratzeko prestutasuna eta bai laguntza emateko orduan eta bai orain, gure hitza betetzeko asmoarekin jarraitzen dugu.\nBeraz, azken eguna bihar dela jakinik, bihar bertan luzatuko dizkio gure zinegotziak, bere ustez eta esan bezala, bere hitza beteaz, tokatzen zaizkion 2.000€-en 1/16-a, hau da125€, zuen taldeko partaide den_____________-ri.\nDena den, agerraldi publiko bat komenigarria litzatekeela deritzogu, batipat herriari gertakariaren berri emateko eta jakin horretarako ere prest gaudela.\nBesterik gabe, laguntza hau emateko orduan goraipatu genuen herri ekimena bultzatzeko prest gaituzue oraindik eta animorik handiena injustizi momentu hauei aurre egiteko.\nTestua ulergarriago izateko:\n2.000€-ko laguntza eman zitzaien eta 16 alkate/zinegotzik bozkatu genuen alde, beraz bakoitzari 125€ jartzea tokatzen zitzaigun.\nEsan behar, baita ere, GED-k ez diola gure zinegotziak luzatu zion dirua jaso, azkenean nahiago izan dutelako eskaria herriari luzatzea.\nBeti bezala, kontu hauek argitzearen alde lanean jarraituko dugu eta udaletxeko beste zerbait jakitea nahiko bazenute, jarri gurekin kontaktuan (azkoitiabai@gmail.com), horretarakoxe gaude.\n2020-04-07 Idazlea: AzkoitiaBai AzkoitiaBai Iruzkina idatzi\nHerria hankaz gora jarri zaigu berriro ere zaborraren gaia dela eta ez dela, eta Azkoitia Baik bere iritzia garbi uztea nahiko luke.\nGuk ere, beste herritar ia denekin batera, prentsan agertu denean jaso dugu berria eta esan behar, galderak, kezkak, zalantzak, … argitu nahirik gabiltzala egun osoan.\nHasera batean Azkarate gainean eraikitzera doazen planta horrek, kokapena kontutan hartu gabe, zaborrari dagokionez behintzat, onurak ekarri beharko lizkiguke. Orain arte eraikuntzako zaborra lurpean sartzen genuen eta hor egongo dira orain arteko milioika metro kubikoak, baina orain lege berri bat sartzen da indarrean eta zabor horren %70a birziklatzera derrigortzen gaituzte. Beraz, birziklatze sistema berri bat ezartzera goaz, baina Azkoitian. Gure herrian izango ez balitz …\nApirilak 7a da gaur eta orain arratsaldeko 19:40ak dira. Atzo herri denetan Zaldibarko zabortegiaren aurkako kazerolada antolatuta zegoen, baina gure herrian ez nuen nik zarata handirik entzun, gaurkoan handiagoa espero dut. Ba du bere alde ona, behar bada herritarra gai hauetaz gehiago arduratuko da, herriko zaborra nola jaso erabaki behar izan genuen garai haietan bezala. Tristeena da, bai orduan eta bai orain, alderdi batzuk hau dena politikoki nahasten saiatuko direla eta berriro ere herrian haserreak sortuko zaizkigula.\nBueno, gu gurera. Onurak argitu ostean, kalteak edo beldurrak ere aztertu beharko ditugu. Zaldibarko zabortegiak ere, hasiera batean, proiektu bat zenean soilik, denak onurak izango zituen (argitu behar Azkaratekoa ez dela ohiko zabortegia izango, nahiz eta zaborra sortuko duen), baina azkenean kalte handiak eragin ditu. Oñartxokoak ere ez zuen inongo arazorik, baina orduko kalteak oraindik denon artean ordaintzen ari garela ezin ahaztu. Gure ustez zabortegi eta horrelako planta hauetan kontrol falta izugarria dago eta eraikuntzan lana egin duen edonork daki hori horrela dela. Inspekzioak ez du funtzionatzen eta enpresa ertain eta handietan behintzat, inspektorea datorren data zehatza aurretik jakiten dute, beraz ezin gara betiko kontrol horietaz fidatu. Aurretik esan bezala, herrian bertan esperientzi oso txarrak izan ditugu eta herritarrari, proiektu honetan, besterik gabe sinestaraztea ezin diogu eskatu.\nGuri, beti bezala, herriak parte hartzea gustatuko litzaiguke, politikeriak alde batera utzi eta benetan horrelako gai batek merezi duen eztabaida sanoa bideratzea. Planta hori sortzeko asmoa dutenak herriaren iritzia benetan axola zaiela behin eta berriz errepikatu digute, beraiek ere hemen bizi baitira. Guk hemen eztabaida sano hori hasteko pare bat galdera utzi nahi genituzke. Zer iruditzen zaizue, planta horretako kontrola talde ekologista baten esku uztea eskatuko bagenio bertako jabeei? Eraikuntzako hondakinak kudeatuko dituzue soilik edo etorkizunean, orain, behar bada, jasoko duzuen baimenarekin, beste hondakin batzuk ere birziklatzeko asmoa duzue?\n2021-09-29 ko Plenoa


Itxaso Bengoetxea: "Oso oso urruti gaude Iparraldeko herrialdeetako eutanasia zenbakietatik"\nLegeak, sei hilabete\nEuskadiko Eutanasiaren Berme eta Ebaluazio Batzordeko presidenteak eutanasia legeak gurean egin duen bidearen balorazio ona egin du: "Arduraz eta lanez betetako hilabeteak izan dira eta, batez ere, asko ikastekoak".\nEutanasiaren aldeko ekitaldi bat. Argazkia: EFE\nSei hilabete beteko dira aste honetan Espainiako Eutanasia Legea onartu zenetik. Geroztik, Araban, Bizkaia eta Gipuzkoan, 34 eutanasia eskari jaso dira guztira. Horietatik zortzitan prozedura amaitu aurretik hil dira gaixoak eta beste 13 laguni eragin zaie heriotza eutanasia eskubidea baliatuta. Itxaso Bengoetxea Euskadiko Eutanasiaren Berme eta Ebaluazio Batzordeko presidentearen arabera, oraindik oso goiz da joera zein den adierazteko. Azpimarratu du, nolanahi ere, "oso oso urruti" gaudela Iparraldeko herrialdeetako eutanasia bidezko heriotza portzentaietatik. Herbereetan heriotza guztien % 4a osatzen dute eutanasia bidezkoak; Belgikan, berriz, % 2a.\nBengoetxeak azaldu du "arduraz eta lanez betetako hilabeteak" izan direla azken sei hilabete hauek. Baina, "batez ere", zehaztu du, "asko ikastekoak". Adierazi du lehen kasu publikoa izan ezik, gainontzeko prozedura guztietan egin dutela gaixoek eskaria euren borondatez, eta familientzat gogorra izan dela, baina ondoan izan dituztela. Gainera, azpimarratu du lege berriak erronka ekarri diela osasun arloko langileei.. "Paradigma aldaketa ekarri du gure egitekoan. Kostako da, baina bagabiltza", esan du.


Politika eta politikoak – rita treku txabarri\nPolitika eta politikoak\t26 April, 2016\tDuela pare bat aste Per Bolund, Suediako Finantza eta Kontsumo ministroa, unibertsitatera etorri zen aurkezpen bat egitera eta gure klaseari gonbidapen zuzena bidali zigun bertara azaltzeko. Miljöpartiet de gröna, Alderdi Berdekoa, da nahiz eta Gobernuan gehiengoarik ez izan.\nPer Bolunden aurkezpena\nAurkezpenean Ekonomia Berdeaz arituko zela esan ziguten, baina denak zur eta lur utzi gintuen saioak. Power Pointeko lehen diapositiban CO2 emisioen bilakaera erakutsi zigun, etorkizunean egin ditzazkegun erabakiek izango duten eragina azaltzen zuen grafiko batekin. Saioa oso interesgarria izan zen. Suediaren egungo egoera ekonomikoa eta ekologikoa azaldu ostean, etorkizunean ekonomiak (Suediakoak eta mundu mailan) eman beharko lukeen aldaketaz aritu zen, ekonomia zirkularra, elkarbanatze-ekonomia eta antzeko kontzeptuak aipatuz.\nOndoren, mundua aldatu nahi bagenuen politikan sartzeko garai egokia zela azpimarratu zigun behin eta berriz. Baina gehien arritu ninduena ondorengoa izan zen: ez zigun esan bere alderdian sartzeko edo azaltzen ari zitzaizkigun ideiengatik borrokatzeko. Eztabaida politikoan sartzea nahi zuen, sinisten genuena sinisten genuela.\nPentsaezina egiten zait Euskal Herri edota Espainia mailan horrelako ministro bat izatea. Gure estiloa bestelakoa da. Politikan zentratu beharrean politikoetan fijatzen gara, ia-ia esaten dutenari kasurik egin gabe. Zuk A badiozu, nola esango dut nik A, zu ezkerrekoa eta ni eskuinekoa izanda? nola ba? honezkero gizartean ere normaltzat jotzen ditugu horrelako argudioak. Nik ordea hau diot, aldaketa klimatikoa edo errefuxiatuen krisia bezalako arazo unibertsalen aurrean, ez al da zentzuzkoena bat etortzea? ez dugu denok iritzi berdina izan beharrik. Noski ezberdintasunak egongo direla batak eta besteak aurkeztutako proposamenetan, baina minimo batzuk ziurtatu beharko ditugu ezta? behin gutxiengo hori onartuta, denbora gehiago egongo da xehetasun eta txikikerietan murgildu eta eztabaidatzeko.\nBaina ori ez da gure estiloa. Guk politikoei begiratzen diegu politikari beharrean. Ea noiz konturatzen garen aspaldi pasatako moda dela.\nPartekatuTwitterFacebookPocketEmailLike this:Like Loading...\nPosted in: Blog | Tagged: Euskal Herria, politika, politikoak, Suedia\tPost navigation\nThe Road Not TakenAkatsak Leave a Reply Cancel reply\tEnter your comment here...


Château Bellegrave, Pomerol et bio à la fois\nBellegrave etxaldeak 8,5 hektarea mahasti ditu, %75 « Merlot » eta %25« Cabernet franc » mahats motek osatzen dutelarik, Pomerol sor-markaren hego-ekialdean kokatua da.\nLurra harri legarrez (hortik datorkio «belle grave» izena) hondarrez eta buztinez osatua da eta lurpea burdin oxidoz aberats da. Lur eta lurpe bikain horietaz gain, mikroklima paregabeak arnoen bikaintasuna egiten du.\nBaina naturaren gaitasun ezohiko horiek pasiorik eta lur lantze biologikorik gabe ez lirateke aski.\nMahatsa eskuz bildu ondoren, mahats pikorrak ongi bereizi eta arinki zapatu eta, naturalki hartzituko dira tenperatura egokian atxikiak diren dupetan.\nHazkuntza, haritzezko upeletan egiten da, 20 bat hilabetez, botilatu aitzin.\nDotorezia da Bellegrave etxaldeko arnoak duen ezaugarri nagusia. Dastatze ohar guztiek fruitua azpimarratzen dute, freskoa, kurruskatsua dela, hastapen malgua aipatzen, baita fintasuna eta sotiltasuna ere.\n« Château des Jacobins » Pomerol\n« Château des Jacobins » etxaldeko arnoari, « Château Bellegrave » arnoak merezi duen pasioa, arreta eta eskakizun ber-berak eskaintzen zaizkio.\nErran gabe doa mahastia laborantza biologikoan landua dela.\n« Château des Jacobins » Pomerol sormarkaren lurretan kokatua da, lur hondartsu eta harritsu eder batean. Mahastia %90 merlot eta %10 cabernet franc motek osatzen dute.\nBilketa eskuz egiten da eta dupetan 3 astez egonik, arnoak kontzentrazio ona hartzen du, fintasuna atxikirik.\nUpeletan 20 edo 22 hilabetez hazi ondotik, arnoa botiletan sartzen da.\nMerlot mahatsa eta lur hondartsu eta harritsua elkartzeak « Château des Jacobins » arnoari biribiltasuna eta dotorezia ematen dio.\n« Château Matignon » Saint-Emilion\nJean-Marie Bouldyk oso arno polita ekoizten du, sor-markaren mendebalean kokatua den 1,3 hektareako ordoki hondartsu eta harritsu batean.\nBertan kontzentratzen du laborantza biologikoan duen trebetasun osoa, baita 40 bat urteko « merlot » (%70) eta « cabernet franc » (%30) mahatsa arreta handiz zainduz. Mahats biltzea eskuz egiten da eta hazkuntzak haritzezko upeletan 20 edo 22 hilabete irauten du.\nFruitu gustuko arno freskoak dira. « Cabernet franc » mahats motak bizitasuna ekartzen dio, « merlot » mahats motak aldiz biribiltasuna. Uztartze horrek fintasunez eta fruituz beteriko arnoak ematen ditu.\n100 % Bio 100 % Pomerol\nJean-Marie Bouldyk biologikora buruzko urratsa duela 10 urte eman zuen. Produktu batzuek arriskutsuak zirela oharturik, zuhurki, metodikoki, aldaketarako prestatu zen. Naturarekin harremanetan berriz sartu eta landare, lur, klima, sasoi, landaredi et aberediaren biodibertsitatea, osotasunean kontuan hartu ditu.\nPixkanaka pixkanaka, lana mahastian zentratu du, fruituaren kalitateak deusen beharrik ez izanik, gustu paregabea baitu. Arnotzea zaindu, sinpleki, mahatsak zuzenki lagundu, hori da egin behar den gauza bakarra.\nArnoaren bikaintasunarentzat funtsezkoena horretan datza: Pomerol eta bio batera.\nBellegrave etxaldean, Pomerol dagoen lurralde paregabean, naturari, lurrari, mahastiari eskaini den jendarte txiki bati zentzu bat emateko, hiru belaunaldi aski izan dira.\nDena XIX. mende bukaeran hasi zen aitatxi-amatxien etorrerarekin. Sortzez, Périgord eta Corrèze eskualdekoak ziren eta Libourne hiritik hurbil dagoen Arveyres deituriko herrixkan gelditu ziren, baserritar -mahastizain gisa.\n1951n, Jean Bouldy semeak Bellegrave etxaldea erosi zuen. Garai hartan, sor-markak ez zuen gaur duen ospea. Bertako beste mahastizain batzuk bezala, kuraiari eta pasioari esker, sinesgarritasuna emanen dio Jean Bouldyk bere etxeari.\nJean-Marie Bouldyk, 1980an, bere aitaren segida hartu zuen eta 1995etik goiti, mahastia Pascale bere emaztearekin batera erematen du. Urteak pasa eta, 2014an Aurélie alaba eta 2015ean Jean-Baptiste semea gurasoekin hasi ziren lanean, Bellegrave etxaldeak errotua duen familia bokazioa iraunaraziz.\nVous pouvez utiliser ce formulaire pour recevoir les tarifs des vins par retour mail, pour préparer une visite/dégustation ou pour toute autre demande.


Gobernu taldeak salatu egin du errekako isurketa - Bergara - Goiena.eus\nGobernu taldeak salatu egin du errekako isurketa\nMonika Belastegi 2013-09-19 14:49\nGipuzkoako Ur Agetzia isurketaren jatorria aztertzen ari da arduraduna identifikatzeko eta dagozkion neurriak hartzeko. Halakorik berriz gerta ez dadin, areagotu egingo du Gobernu taldeak Gipuzkoako Ur Agentziarekin duten elkarlana. Bergarako Equok ere salatu du gertakaria.\nUdal Gobernu taldeak martitzenean Deba errekan izandako isurketa salatu du. Hain zuzen, Mekolalde inguruan laranja kolorekoa azaldu zen erreka. Hori ikusita, Gipuzkoako Ur Agentziara jo zuen Udalak egoera aztertzeko eta, oraindik ustezko isurketa zenak, eragindako kalteak zehazteko. Ur Agentziak berehala bidali zuen teknikaria eta isurketa izan zela konfirmatu zuen. Ikerketak zabalik jarraitzen du isurketaren iturria eta arduraduna identifikatzeko eta haren aurka dagozkion neurriak hartzeko.\nSumina eta salaketa bizia\nHorren aurrean, Gobernu taldeak "sumina" adierazi du "guztiona den ondare natural horren zein herritarron osasunaren aurka egindako erasoagatik eta gogo biziz" salatu du. Bestalde, halakorik berriz gerta ez dadin, areagotu egingo dute Ur Agentziarekin duten elkarlana eta herritarrei dei egiten diete ibaiaren zaintzan guztiok elkarrekin parte hartzeko. Horren harira, urriaren 13an, Deba erreka auzolanean garbituko dela aurreratu dute. Gobernu taldeko kideek eta hainbat herritarrek hartuko dute parte.


Idurre Bideguren: “Aeronautikaren sektoreak erakunde publikoen inplikazio handiagoa behar du enplegua eta enpresen jarraipena bermatzeko” | EA - Eusko Alkartasuna\nHasiera » Albisteak » Idurre Bideguren: “Aeronautikaren sektoreak erakunde publikoen inplikazio handiagoa behar du enplegua eta enpresen jarraipena bermatzeko”\nIdurre Bideguren: “Aeronautikaren sektoreak erakunde publikoen inplikazio handiagoa behar du enplegua eta enpresen jarraipena bermatzeko”\nArgitaratua honek egina: Prentsa Bulegoa data Urr 7, 2020 honetan: Albisteak, Berriak\nIdurre Bideguren EH Bilduko senatariak Reyes Maroto Industria ministroari galdetu dio ea Espainiako Gobernuak aeronautikaren sektoreari laguntzeko planik duen, lanpostuak, lan-baldintzak eta enpresen jarraipena bermatzeko.\nIdurre Bideguren sektoreko langileen ordezkariekin bildu ostean, bere ahotsa Senatura eraman nahi izan du, eta EAEn sektoreak “industrian duen pisua” gogorarazi du. Zentzu horretan, sektoreak “prestatutako langileak eta I+G+b arloan ahalegin handiak” eskatzen dituela gogorarazi du. “Sektore honetan administrazio publikoa zuzenean inplikatuta dago, enpresa garrantzitsu batzuetan parte hartuz, estrategikotzat jotzen delako”.\nIdurre Bidegurenen hitzetan, “krisi honen aurretik aurreikuspen positiboak zituen sektorea da”, baina “mugikortasuna murrizteko eta pandemia kontrolatzeko beharrezko neurriek eragin zuzena izan dute”.\n“Egoera zehatz baten ondorioz azaldutako arazo baten aurrean akatsa litzateke sektore estrategiko batean balio handiko enplegua galtzea. Baliteke kaleratze horiek sektorea desegitea. Askoz hobe litzateke formulak adostea, adibidez, lanaldi-murrizketak, epe laburrean arazo bati erantzuten diotenak, etorkizuna hipotekatu gabe “.\nEH Bilduko senatariak gogorarazi duenez, “epe luzerako erronka garrantzitsuak dituen sektorea da, baina une honetan ekaitzaren erdian daude eta, beraz, laguntza behar dute bizirauteko”. Horregatik, ” ABEEEak luzatu eta lan-baldintzak mantendu behar dituzte, oxigeno gehiago behar dute, kredituak itzultzeko erraztasunak behar dituzte. Azken finean, erakunde publikoen inplikazio handiagoa behar dute “. “Diru publikoaz baliatzen diren enpresetan eta are gehiago sektore publikoaren partehartzea dagoenean jabegoan, ezin da onartu lanpostuak suntsitzea”, azpimarratu du.


[EuskalHerriak] Solidaridad con la lucha de los pu\nZizurko gazteriaren foroa [EuskalHerriak] Solidaridad con la lucha de los pu (0.006 s)\n[EuskalHerriak] Solidaridad con la lucha de los pu El 13/03/12 a las 06:03:07\nInvitado [EuskalHerriak] Solidaridad con la lucha de los pu\n[EuskalHerriak> Solidaridad con la lucha de los pueblos\nEnviado por Gavroche en Lun, 03/12/2012 - 16:42\nEusk. Duela egun gutxi, espainiar Estatuak 1976an Gasteizen utzi zituen biktimak, martxoaren 3koak, gogoan geneuzkala, kalera atera gara Estatu krimenak salatzeko eta oroimenari eusteko. Egunero, hamaika lagun AHTren sarraski ekologikoa geldiarazteko antolatu eta borrokatzen dira. Joan den hilean, manifestazioan atera ginen murrizketei aurre egiteko. Laster, benetako greba orokor iraultzaile bat prestatzeko balio behar lukeen 24 orduko lanuztea izango dugu. Gure lurraldean bizi ditugun zenbait fronte baino ez dira, Estatu-kapital bikote banaezinari egin nahi diogun gerran. Baina borroka horietan guztietan ez dugu ahazten horiek denak mundu mailako gatazka orokor eta gupidagabe baten adierazpenak direla. Goikoek aspaldi ikasi dute behekoei mundu mailako gerra orokorra egiten, eta azken boladan, apurka-apurka, mozorro demokratikoak oro eranzten hasi dira, lotsagabe.


OROKIETAKO MEDIATEKA: February 2017\nhandiago ikus ahal izateko.\nAhots gorako irakurketaren eguna otsailaren 17an ospatu da.. Bere onurak aipatu genituen aurreko sarrera batean.\nHemen lotura gehiago:\ninformaziozkoak, fikziozkoak, txikiagoentzat edo helduxeagoentzat...\nPublicado por Orokieta en 12:20 iruzkinik ez :\nGure Jokin, urte askotan aritu da eskolako ekintzei buruzko erreportai politak egiten, Iaz jubilatu zen, baina ez ordea erretiratu. Aurten ere fin asko aritu da, kamara eskutan inauteritako ikuskizuna grabatzen eta baita ederra sortu ere. Mila esker Jokin egin duzun lan txukunagatik. Gozatu oporretan!!\nIrudi gainean klik eginez, ziklo desberdinetako koreografiak eta argazkiak ikusgai.\nPublicado por Orokieta en 15:41 iruzkinik ez :\nEtiquetas: ikusentzunezkoak. , Jaiak\n"Pinturas de Dioses y hombres" dokumentala\n"Pinturas de Dioses y hombres".\nOtsailak 24, Ostirala 18:00\nMendebaldeko artearen historiaren inguruko dokumentala eskainiko da. Zehazki Grezia Klasikoari buruzkoa.\nPublicado por Orokieta en 12:51 iruzkinik ez :\nEtiquetas: ikusentzunezkoak. , Kultura\nGuztiok dugu gure ikasleon irakur-ohiturak garatzeko erantzunkizuna\nLa lectura es muy importante en la vida de las personas. Ella ayuda a crear sociedades formadas e informadas. Ahora bien, crear el hábito lector a esas personas debe empezar desde una edad temprana… y el hogar, la escuela y la biblioteca tienen un papel fundamental en hacer que los jóvenes adquieran el gusto lector. Todos somos responsables del futuro de los más pequeños y debemos tratar de adoptar medidas para que ellos, el día de mañana, tenga una sólida preparación personal y profesional.\nIturria: Comunidad Baratz, 20 enero, 2017\nPublicado por Orokieta en 17:09 iruzkinik ez :\nEtiquetas: Artikuluak , Irakurketa , Liburuak\nOstiral goizez ospatuko dugu gure Inauteri festa.\nHemen behean eguneko programa,\nUMORE ONA eta ondo pasa!!!\nSakatu programaren gainean handiago ikusteko/ Pulsar encima del programa para ampliar el cartel\nAma-hizkuntzen Nazioarteko eguna\nGaur, Otsailaren 21a Ama Hizkuntzaren Nazioarteko Eguna ospatzen da. Urtero bezala, norberaren hizkuntzaren eta eleaniztasunaren aldeko mezua zabaldu du UNESCOk, eta aurten hezkuntza eleaniztasunaren garrantzia azpimarratu nahi izan du.\nAdierazpen instituzionalarekin gogoetarako abagunea sortzeaz gain, dibertitzeko aitzakia ere eman du nazioarteko egun honek, eta Rising Voices erakundeak ama hizkuntzen 'meme' lehiaketa (Mother Language Meme Challenge) jarri du abian. 34 hizkuntzatan, tartean euskaraz, egin daiteke muntaia edo broma.\nPublicado por Orokieta en 15:33 iruzkinik ez :\nAhots gorako irakurketa magia bidez\n"ASKI, KARASKI, LIX, TETRAX"\nJarraitzen dugu gure ahots gorako irakurketa saioekin.\nGaurkoan Nur izan dugu bisitari, Ninbe Etxabe bitartez.\nToti Martinez de Lezea, idazle ospetsuaren biloba da Nur. Beren gurasoen lana zela eta 7-8 urterekin, Txinara joan behar izan zuen bizitzera. Amonari, berarentzako ipuin bat idazteko eskatu zion, beti helduentzat idazten zuela eta. Ez zuen Totik askorik espero horrelako arrakasta izango zuenik!!\nGaurkoan Ninbek, Nur eta magia kanpamentua aurkeztu digu. Baita , aukeratu duen zatiko globoaren magia egin ere.\nOso ondo irakurtzeaz gain, beste trikimailu bat ere azaldu digu eta denoi egin digu bere sekretuen partaide. Mila esker, Ninbe!!\nPIZTIAK BIZI DIREN LEKUAN ipuina\nLehenengo ziklokoekin kontatzen ditugun ipuinen artean, PIZTIAK BIZI DIREN LEKUAN da oraingoa.\nIpuin honek-Where the Wild Things Are- haur literaturako urrezko lekua du. Haurrei bere barruko beldurrak, "mamuak" ezagutzeko,onartzeko eta gainditzeko aparta da.\n"Gau batez otso-larrua jantzi zuen Maxek eta hainbat gaiztakeria egin zituen". Bere gelan zigortua dagoelarik izugarrizko bidaia hasiko du, piztiak bizi diren lekura aiegatu arte.\nZinera ere egokitu zen 2009an.\nMeritxell Teranek ipuin zoragarri honetan oinarrituta, haur talde batekin ekoiztutako ikus-entzunezkoa goza dezakegu:(Zure haurrekin ikus dezakezu etxean).\nPublicado por Orokieta en 08:06 iruzkinik ez :\n"Casa nostra, casa vostra/ Gure etxea, zuen etxea" kanpainarekin\nhasi ziren Katalunian, Europa eta europarron jarrera lotsagarriaren aurrean , errefuxiatuak hartzearen aldeko ekintzak aurrera eramaten.\nBartzelonan larunbat arratsaldean "Volem acollir" ("Hartu nahi ditugu") lemapean, gerra-gatazketatik ihes eginda dauden errefuxiatuak Europan hartu eta babesteko eskatu diete agintariei martxan parte hartu duten 160.000 goratik lagunek.\nGuk hemen Joan Manuel Serratek grabatutako bideoklipa kolektiboa ekarri nahi izan dugu, babes bila Mediterraneoa zeharkatzen ari diren pertsonen aldeko kanpainari laguntza emanaz.\n'Aitzakiarik ez. Errefuxiatuak har ditzagun orain!'\nPublicado por Orokieta en 10:49 iruzkinik ez :\nEtiquetas: kanpaina , kantak\nWorld Press Photo-k urtero deitzen duen lehiaketan saritutako argazki irabazleen berri eman du. Argazkien kalitateaz gozatzeaz gain, hezitzaile gisa erabilgarri gerta dakiguke munduaren errealitate garratza hausnartzeko.\nErrefuxiatuen kanpamenduetan, iheslari-esparruetan eta herrialde pobreetan pairatzen duten egoerataz konturatzeko, duguna balioesteko eta jarrera solidarioak pizteko balio dezake dudarik gabe.\nIkus argazki GALERIA\nPublicado por Orokieta en 19:11 iruzkinik ez :\nEtiquetas: ikusentzunezkoak , Kultura\nNon dabil Patxi?\nBilboko gertaera eta leku adierazgarri azaltzen dituen album ederra, Tomás Ondarrak egina. Alhondiga, San Tomas, BBK-a Live Jaialdia, Txosnak, Balea, Marijaia, Gargantua, Merkatua, Plaza Berria, Txikiteroak, Guggenheim, Areatzako kioskoa, Pagasarri, Herri Krosa, Miribilla-ko Saskibaloi pista, San Mamés... eta denetan Patxi ezkutatuta.Tartean zenbait pertsonai ospetsu ere(Iribar, Vidarte, Urrutia, Lourdes Fernández...)\nEzagutu Bilbo Patxi topatuz\nPublicado por Orokieta en 19:09 iruzkinik ez :\nLIZARDIkoak XENPELARren tankerara\nLizarditik etorri zaizkigu ipuin kontalari, eta Xenpelarren itxura eman diegu beraiei ere.\nIzan ere, xume-xume, koroetxo bat eta trapuzko panpintxo batekin debaldeko festa polita preparatu digute, Rumpelstiltskin, ipotx jauzilariaren ipuina ezagutarazteko. Artista hutsak zarete! Jarrai horrela!\naskori diot aditzen,\neskola ona eta musika\nhori hoiekin serbitzen.\nNi ez nazu ibiltzen\nkantuz dirua biltzen,\nDebalde festa preparatzen det\ngogua dedan orduan.\ngu ere zerbait izango gera\nhorla hornitzen bagera.\nAtoz gure kalera\nmusika hoiek utzita\nErrenterian bizi naiz eta\negin zaidazu bisita.\nEa, saiatu ipotxaren izena esaten: Rumpelstiltskin\nPublicado por Orokieta en 11:59 iruzkinik ez :\nEtiquetas: Bertsoak , ekintzak\n+ Otsailak 18, Larunbata 16:30\n+ Otsailak 19, Igandea 16:30\nGehiago jakatikeko sakatu hemen\nPublicado por Orokieta en 21:48 iruzkinik ez :\nIPOTX JAUZILARIA- Grimm anaiak\nOso bisita polita izan dugu gaur, otsailaren 14ean, arratsaldean. Lizardi Institututik etorri zaizkigu ipuina kontatzera, hiru ikasle ohi: Samara Balsera, Clara Olaizola eta Aner Peritz, Marina Arantzabal irakaslearekin. Jendaurrean hitz egiteko abileziak lantzen dabiltza Hauspoa programa barruan eta zer egokiago ipuinak kontatzen hastea baino. Kontatu ez ezik, antzeztu ere egin digute geure gozamenerako!\n2. mailako 4 gelek izan dute ipuin hau ikusi eta entzuteko aukera, eta baita, nola ez, 4. Ako Saray eta Jonek ere. Ostegunean gonbidatu bereziak izan dira bere anai-arrebak baitziren ipuin kontalariak! Sarayek 10 urte betetzen\nzituen eta ospakizun polita izan da. Urte askoan, mila zorion Saray!\nNahi duzuen arte!\nPublicado por Orokieta en 16:56 iruzkinik ez :\nEstatubatuarrak berriz eskolan\nBadatoz berriro Usac San Sebastianeko ikasleak. EEEBBetatik iritsi berriak, datorren astean hasiko dira 5. eta 6. mailakoekin speaking-a lantzen geletan. Gaur eskola ezagutzera etorri dira. WELCOME!!!!\nIkus lehen hiruhileko esatubatuarren egonaldia hemen sakatuz.\nPublicado por Orokieta en 07:28 iruzkinik ez :\nEtiquetas: ekintzak , Hizkuntzak , ikasleen lanak\nMETRO BATEKO LETRAK- Julen Gabiriaren liburua aukeratu du gaurkoan 5. Dko Saioa Leon Alvarezek ahots gora irakurtzeko.\nLiburu hau 3. zikloko tertulietan erabiltzen dute eta pasarte dibertigarriak ditu, metroaren barruan ez atzera eta ez aurrera ilunpetan geratzen direnean..Metroan pertsona asko doazela eta laguntzaileak izan ditu, ahots desberdinekin osatzeko: Adel Challal, Dare Elustondo, Argia Garcia, Mikel Larrañegi eta June Uranga.\nPublicado por Orokieta en 11:53 iruzkinik ez :\nGaztetxoentzako irakurketa kluba\nOtsailak 14, Asteartea 17:30\nLekua: Sanz Enea kultur-etxea\nLH 5. eta 6. mailako ikasleei zuzendutako irakurketa kluba\n(ikus hasierako azalpena hemen sakatuz)\n"Xalo eta Angelito" - Bernardo Atxaga.\nIbai Ferreran gidaritzapean.\nPublicado por Orokieta en 21:25 iruzkinik ez :\nGurasoak ere ipuin kontalari\nOtsailak 15, Asteazkena 17:30\nPublicado por Orokieta en 21:20 iruzkinik ez :\nEtiquetas: Kultura , Liburutegien itxiera\nEskola-liburutegiak, labirintoaren begian\nAstearte honetan, El Correo egunkarian argitaratutako artikulua dakarkigu blogera:\nProfesionalki kualifikatutako liburuzainak dituzten ikastetxeek emaitza hobeak lortzen dituzte proba akademikoetan.PISAko emaitza kaskarrak jaso ondoren, hausnarketak egiterakoan faktore hauek aintzakotzat hartzekoak dira.\nMaite Serna Martínez Bilboko Irakasleen Unibertsitate Eskolako irakasleak, Hizkuntzaren eta Literaturaren Didaktika Sailean, garbi zioen bere doktorego tesian ‘Bizkaiko Lehen Hezkuntzako ikasleen irakurtzeko ohiturak eta irakurtzearen balioa: eskola-liburutegiaren eraginari buruzko azterketa": Ikerketek erakusten dute eskola-liburutegiak plus bat ematen diela ikasleen irakurketa-trebetasunari eta ikastetxeetako beste proposamen pedagogiko berritzaile askori, eta ekarpen horiei esker, eskola-liburutegia ezinbesteko espazio-baliabide-zerbitzua da egungo hezkuntza sisteman».....\n...Eskola-liburutegien inpaktu onuragarriari buruzko ikerketa eta ebidentziak aipa daitezke: lorpen eta emaitza akademikoetan (errendimendu hobeak zenbait arlotan, adibidez, irakurmena, hizkuntza eta literatura, historia eta matematikari buruzko azterketa estandarizatuetan); ikaste-prozesuaren emaitzetan (kalitate handiagoko lan proiektuak, informazioa erabiltzeko prozesuen eta praktiken ulermen hobea, ezagupen handiagoak eta irakurmenaren gaitasuna eta garapena); hobekuntza ikaste-jarreretan (motibazio handiagoa, ikasketekiko eta lanerako jarrera hobea eta irakurzaletasuna).\n«Eskola-liburutegiek eraginkortasunez hobetuko dituzte ikasleen irakurketa errendimenduak, irakurketa jarrerak eta irakurtzeko ohiturak, baldin eta eskola-liburutegian adituak badaude, eta liburuzainek eskola-liburutegian lanaldi egokia, lan egonkortasuna, ekimen eskerga eta ilusioa badituzte. Eskola-liburutegia edukitzeak ez baitu bermatzen haren erabilera ona izatea», puntualizatu du Maite Sernak. Administrazioak erantzukizun handia du gai horretan. Iturria: El Correo\nPublicado por Orokieta en 17:19 iruzkinik ez :\nEtiquetas: Artikuluak , Kultura , Liburutegien itxiera\nHaurrentzako hurrengo emanaldirako sarrerak salgai Sanz Enea Kultur Etxean (4 €)\nMartxoaren 5ean izango da,16:30 etan\nJON BELDURGABEA, Grimm Anaien ipuin ospetsuan oinarritutako antzerki bat da.\nPublicado por Orokieta en 11:09 iruzkinik ez :\nGuztiok dugu gure ikasleon irakur-ohiturak garatz...\nGURASO ESKOLAko saioak\n"Modelo Zine Klub 2017"\nBarak Obamak bere alaba zaharrenari gomendatutako ...\nGERNIKA gora eta behera\nKirmen Uribe gaur Photomuseumen\n9.ELKAR ILUSTRAZIO eta IPUIN lehiaketa ELKAR\nSanta Ageda bezperako koplak kalez kale\nTrasteak berrerabiliz, oroitzapen berriak eraiki"\nEGUNA aldizkariak 80 urte\nIPUIN KONTAKETA OROKIETAn


Sirena-hotsak jotzen du zabortegian astean behin edo birritan. Normalean ordu laurden geroago hasten dira bonbak, beste batzuetan askozaz lehenago. Emilio Aranaz Larrondok ahal bezain arin alde egiten du dagoen lekutik eta billar-mahai apurtu baten azpian etzaten da. Esango luke Emilio Aranazek zazpigarren uda duela bizimodu horrekin.\nZabortegia ikaragarri handia da, kilometroak ditu luzeran eta zabaleran, eta bonbak urrun lehertzen dira beti: kamioien ondoan batzuetan, plastiko zurrunen ondoan beste batzuetan. Gotorra iruditzen zaiolako aukeratu zuen Emilio Aranazek billar-mahaia, eta lurrarekin bat egin zuen granitozko horma baten ondoan dagoelako. Portuko hiru edukiontzik ere estaltzen dute, tangentzialki baino ez bada ere. Zazpi urteren buruan badaki, ordea, bonbak urrun lehertzen direla beti.\nEmilio Aranazek ulertzen du hogeita hamar urteko gerrak egon direla, ehun urtekoak ere bai, baina ez zaio iruditzen gerra modu haiek zentzurik dutenik orain, etekinik, iruditzen zaio dirua arinago mugitzen dela. Sumatzen du, beraz, luze barik amaituko direla bonbardaketak zabortegian. Galderak egiten dizkio bere buruari, ordea: zergatik ez da entzuten bonbarik inguruko herrietan, hirian? Zergatik ez da beste inor etorri zabortegira? Emilio Aranaz etorri zenean, inongo lekurik seguruena zen. Unibertsitateko bere mintegian, esaterako, birritan sartu ziren soldaduak eta hiru lankide eraman zizkioten. Iruditzen zaio zortea izan zuela zabortegirakoa egin ahal izan zuelako.\nBeste gauza askok kezkatzen dute: kamioiak ordu-orduan etortzen dira, egunero, bi aldiz. Hondakin organikoak ere asko ikusten ditu: inoiz ez du jateko arazorik izan. Hiru otordu egiten ditu egunean, egoera onean daudelako jateko gehienak. Birritan baino ez du beherakoa izan zazpi urtean. Eta imajinatzen du, beti entzun izan du, eskasia izaten dela beti, gerran, bonbak, setioak, beti egoten dela falta, gaixotasunak, beherakoak. Emilio Aranazek ez du izan, eta zaborra, kopurua, bera da beti, handia.\nEguna zatituta dauka. Berandu esnatzen da, hamarretan, hamar eta erdietan. Eguzkiak arratsaldean jotzen du bere lo-lekuan. Hori ere apropos dago aukeratuta, lotarako ahalik eta epelen egoteko. Hamabiak edo ordu batak arte, zortearen arabera, jatekoa biltzen du. Eguneko hiru otorduak pilatzen ditu orduan eta ez dauka kezkarik hurrengo egunera arte. Arratsaldean tresnak egiten ditu burdin zatiekin. Koilarak, labanak, armak. Dutxa moduko bat egin nahi izan du inoiz, baina ezin izan du. Ez da dutxatzen beraz, eta ontzi askotan eta desberdinetan biltzen du euria. Billarrean egiten du iluntzero, bederatzietatik aurrera beti. Bola bi baino ez ditu mahaiak.\nUztailaren 3an, 2010ean, sirena-hotsen ostean, inoiz baino bonba gutxiago lehertu da zabortegian. Bideozaletu baten grabazioari erreparatzen bazaio, hiru baino ez. Batek bete-betean lehertu du billar-mahaia. Egur artetik, metal artetik, mahaiaren tripetan trabatuta zegoen hirugarren bola jausi da, biraka, lokatzetaraino.


Aurkezpena: Lagun baten hitzak\nEz nago seguru "argibide" honeek beharrezkoak izango ete diran. Horregaitik, ezbaian egon naz hemen jarri ala ez. Azken baten, zuokaz konpartitzea erabagi dot, gure web gunera sartzen zareenok gogotan hartuta, zuen pastoraltzarako eta zuen joan-etorrietarako lagungarri izango jatzuelakoan. Nire sentimentu honeek agertzen badodaz, neure barrugiro hau zuen eskuetara "hustutearren" da, eta "lasaitasuna" neugandu gurarik, sarri behar izaten dogunez. Baina, horrez gain, geure burua benetan KONPROMETITZEN dogu atal barri hau aurrera eroatera.\nHemen ez dozu aurkituko sarri amets egiten dogun ezelango "harrigarririk". Ez. Dana itzelezko xumetasunez eskeintzen deutsugu, behar bada, gehiegizkoa. Egon ere, hortxe datza bere lilura. TOPAKETA da, ZUZENEKO topaketa eta PERTSONALA, bere eraginez fededuna aldatu egiten da, argi barriz janzten, bizitza osoa aldatzeraino. Ez al da nahiko?\nHolan batuko doguz, handik-hemendik, lehenengo kristau alkarteak eta ebanjelariak sentidu ebezan INTUIZINOAK, eurenganatuz eta idatzietan batuz; banan-banan aztertuko doguz hainbeste belaunaldietako gizon-emakumeak bihotz garbiz eta xumez arakatu ebezanak, euren ederrez liluratuta gelditurik; "bihotz-garbien" esperientziak geureganduko doguz, bizitza, sinismena etenbarik "janaritzen" jarraituz, "JATORRIZKO" esperientzi horreetan oinarriturik.\nJAUNGOIKOAREN BERBEAGAZ zintzoro jokatuko dogu, bertatik jasoten dogun janariagaz, baina geuri "berbetan" entzungo dautzagu, gaur eta hemen, geugan bizi barri baten ITURRI lez somatuz, gizaldietan zehar hainbeste eta hainbeste fededunentzat izan dan lez, geure bizitzak eta ahaleginak ERAGINEZ eta SENDOTUZ, behin baino gehiagotan dana emoterainoko adorea eta bihotz-zabaltasuna emonez.\nEta, atal honen amaiera lez, OTOITZAREN KLABEAN hau dana bizitzen ahaleginduko gara, eskeintzen jakuna geuganatuteko asmoz, holan gure espiritu-bizitza janaritzeko eta, astiro-astiro bada ere, gure bizitza osoa aldatzen joateko. Ederto! Merezi dauala uste dot; bihotz xumeentzat bai behintzat.\nHau da gure guraria (eta arlo horretan sartu gara): 46 ebanjelioko eszena eskeintzea egitura bardin samarrean. Hileko pare bat eszena. Eta, horrez gain, gure gogoa danez, horreetariko banaka bat BERARIZKO AURKEZPEN lez (PowerPoint eraz) eskeini gura geunkez, kristau taldeetan, alkarteetan eta parrokietan otoitzaldiak janzteko lagungarritzat... AURKEZPEN honeek landu eta eskeintzea baleiteke luzatzea pixka bat gehiago, baina uste horretan dihardugu eta BERBEA emoten dogu. Eta ohi danez, euskeraz eta erderaz eskeiniko doguz.\nHona hemen agertu gura izan doguzan sentimentuak eta "ametsak", "abentura" honen sarreran. Gure guraririk beroenak zuen ibilpidea eta zuen sinismena janaritzeko asmotan diharduzuenoi. Eta, zelan ez, ibilbide honetan sorterik onena opa deutsuegu.


Kloranbuzil - Wikipedia, entziklopedia askea.\nlymphosarcoma (en) , bularreko minbizi, tronbozitosi, chronic lymphocytic leukemia (en) , testicular cancer (en) , Hodgkin's lymphoma, mixed cellularity (en) , obulutegiko minbizi, choriocarcinoma (en) , macroglobulinemia (en) , lymphosarcoma (en) , Hodgkinen linfoma eta chronic lymphocytic leukemia (en)\nalkylating agent (en) eta alkylating antineoplastic agent (en)\nKloranbuzila minbizi mota desberdinak tratatzeko erabili den alkilatzaile antineoplasikoa da. Gaur egun, leuzemia linfozitiko kronikoa tartatzeko erabiltzen dute gehien. Alkilatzaile antineoplasikoen familia farmakologikokoa da, DNAren gainean jarduten dute eta zelula gaiztoak ugaltzea eragozten dute. Aho bidez hartzen dute.\nNúmero CAS: 305-03-3\nDroga antineoplastiko eta immunomodulatzaileak\nOrriaren azken aldaketa: 15 azaroa 2020, 19:29.